
Mukaddimah 
Ahmad Nabil Amir 


Fi yang mengambil masa sepuluh tahun ini berasal daripada karya 
Inggeris al- Allāmah Muhammad Asad berjudul “The Message of the Qur'an”. la 

lahir daripada ilham dan daya usaha Dato’ Dr. Ahmad Farouk Musa, Pengerusi 
dan Pengarah Islamic Renaissance Front (IRF) untuk memperkenal dan 
mengemukakan sebuah terjemahan baru “The Message of the Qur’an” dalam bahasa 
Melayu. 


Kitab “The Message of the Qur’an” ini merupakan antara karya tafsir yang paling 
berpengaruh di abad ke-20. Ia dihasilkan dengan kekuatan intelektual dan 
hermeneutik yang tersendiri. Kehebatan tafsir ini terserlah daripada kekuatan analisis 
dan interpretasi falsafah yang luas, perbahasan fiqh dan semantik yang tuntas, 
rujukan kepada tafsir-tafsir klasik, asbab al-nuzul, kaedah-kaedah furu” dan 
sebagainya. Dato' Dr Ahmad Farouk Musa menyifatkan karya ini sebagai “sebuah 
tafsir terpenting di abad moden yang berhasil mengemukakan, sedekat mungkin, 
terjemahan al-Qur'an yang bebas daripada konsepsi yang membebankan yang lahir 
dalam perkembangan Islam sebelumnya.” 


Al-“Allamah Muhammad Asad telah bekerja keras untuk menghasilkan 
terjemahan ini yang diusahakannya selama tujuh belas tahun sepanjang mengembara 
di jazirah Arab, benua India dan Eropah. Tafsirannya merangkul kefahaman mazhab, 
kalam, tasawuf, falsafah, dan bahasa yang berkesan. Ia mengangkat pemikiran dan 
ijtihad yang digarap daripada manhaj para ulama dan mufassir yang muktabar 
seperti Imam al-Tabari, Ibn Hazm, al-Zamakhshari, al-Qurtubi, al-Razi, al-Baydawi, 
Ibn Kathir, al-Suyūtī, al-Shawkani, Muhammad “Abduh, Muhammad Rashid Rida, 
Sayyid Qutb dan al-Maraghi. 


Tafsiran ini ditulis dengan manhaj terbaik yang mengetengahkan ketinggian dan 
kejelasan pandangan dalam mentarjih dan merumuskan nas. Ia menggabungkan 
kefahaman Islam dan sains, maqasid syari ah dan tradisi fiqh yang inklusif. Menurut 
Khaleel Mohammed: “Muhammad Asad, contohnya, menampilkan terjemahan yang 
tepat dan jelas, dan berusaha menzahirkan kelainan dari kaedah tafsir tradisional 
dengan menekankan kebebasan akliah.”! 


1 Khaleel Mohammed, “Assessing English Translations of the Qur'an”, Middle East Quarterly, 
Spring 2005, hh. 58-71. 

Karya ini mengetengahkan pandangan dan kefahamannya yang tuntas, tentang 
sejarah kebudayaan dan peradaban dan ketinggian falsafah dan cita-cita Islamiyah 
yang kental, serta pengaruh hadith yang substantif dan monumental, seperti yang 
diperlihat dan dirakamkan dengan penuh dramatik dalam syarahnya terhadap Sahih 
al-Bukhari: “Sepuluh tahun dihabiskan untuk menganalisis, menterjemah dan 
menghuraikan kitab Sahih adalah persediaan yang direncana Tuhan bagi karya yang 
sekian lama merupakan mimpi yang membara kepada saya: terjemahan Inggeris 
yang baru dari risalah al-Qur'an dan tafsiran berasaskan prinsip bahawa pintu ijtihad 
tidak akan dan tidak pernah tertutup kepada pencarian intelek manusia...dan 
dengan rahmat Tuhan...karya yang saya kerjakan sepanjang hidup telah sempurna 
dirampungkan dengan judul The Message of the Qur'an; dan intelektual yang membaca 
karya tersebut dapat mengesan dengan mudah sejauh mana semangat hadith dan 
dengannya, daya usaha al-Bukhari yang segar, telah meresap dalam terjemahan saya 
terhadap kalam Ilahi.”2 


Kitab The Message ini telah mengalir ke seluruh pelusuk dunia dan diterjemahkan 
ke pelbagai bahasa termasuk Sepanyol, Indonesia, Perancis, Jerman, Turki, Latin dan 
Urdu. Ia dianggap antara terjemahan al-Qur'an yang terbaik dan merupakan antara 
rujukan terpenting yang menyediakan huraian dan terjemahan terperinci al-Qur'an 
dalam bahasa Inggeris yang setanding dengan kitab-kitab terjemahan al-Qur'an yang 
lain seperti The Holy Quran: Arabic Text with an English Translation and Commentary 
oleh Abdullah Yusuf Ali, The Meaning of the Glorious Quran: an Explanatory Translation 
oleh Muhammad Marmaduke Pickthall, Tafhim al-Quran oleh Mawlana Sayyid Abul 
A'la al-Maududi, The Koran Translated with Notes oleh Nessim Joseph Dawood, The 
Quran Translated with a Critical Rearrangement of the Surahs oleh Richard Bell, The Koran 
oleh George Sale, The Koran Interpreted oleh Arthur John Arberry, The Quran Translated 
oleh Edward Henry Palmer dan lain-lain lagi. 


Segala usaha telah dicurahkan untuk menterjemah setepat mungkin ke dalam 
Bahasa Melayu akan kalimat-kalimat yang ditulis oleh Muhammad Asad dalam The 
Message agar maksud yang ingin disampaikan adalah sehampir yang mungkin. 
Namun masih kedapatan beberapa kalimat yang sukar untuk diterjemahkan seperti 
kalimat “Lo!” yang digunakan oleh Muhammad Asad tatkala menafsirkan makna 
“Idh”. Walaupun seringkali diterjemahkan sebagai “ketika”, namun Muhammad 
Asad cenderung kepada makna yang menunjukkan “sesuatu yang tiba-tiba atau 
diluar jangkaan, berlakunya perkara tersebut” (cf. Lane I, 39). Oleh kerana 
keterbatasan perbendaharaan Bahasa Melayu maka perkataan sedemikian tidak 
mampu untuk diterjemahkan setepat mungkin sepertimana kehendak Muhammad 
Asad. 


2 Muhammad Asad, Sahih al-Bukhari: The Early Years of Islam. Kuala Lumpur: Islamic Book 
Trust, 2002, h. ix. 

Akhir kata, perterjemahan ini tidak akan terhasil tanpa kesabaran dan bantuan 
yang telah dihulurkan oleh sekalian para penderma yang budiman secara berterusan 
sejak daripada usaha ini dimulakan sepuluh tahun yang lalu. 


Semoga Allah memberikan kita kekuatan untuk meningkatkan kefahaman dan 
mengukuhkan keyakinan terhadap wahyu al-Qur'an, sepertimana yang diungkapkan 
oleh Muhammad Asad dalam tafsirannya pada ayat ke-75 Surah al-Qiyamah: 
“Sekiranya al-Qur'an dibaca “sebagaimana ia harus dibaca”, ia menjadi— 
sebagaimana ditekankan oleh Muhammad Abduh —“pentafsirnya yang terbaik”. 


Dr Ahmad Nabil Amir adalah sarjana kedoktoran dalam bidang Usuluddin dari 
Universiti Malaya dan Ketua, Abduh Study Group, Islamic Renaissance Front. 


Kata Alu-aluan YB Datuk Seri Dr. Mujahid Yusof Rawa 


YB Datuk Seri Dr. Mujahid Yusof Rawa 
Mantan Menteri Di Jabatan Perdana Menteri (Hal Ehwal Agama) 


S egala puji bagi Allah, Tuhan pemilik dan pentadbir semesta alam. Selawat dan 
salam ke atas Nabi Muhammad SAW, ahli keluarga baginda dan para Sahabah 
radhiaLlahu ‘anhum. 


Al-Qur'an adalah kalam Tuhan yang diturunkan melalui jalan wahyu. la merupakan 
mukjizat terbesar bagi Nabi Muhammad SAW dan juga umatnya sepanjang zaman 
sehingga hari kiamat. Tujuan penurunannya adalah tidak lain selain daripada 
menjadi hidayah bagi orang-orang beriman dan pedoman bagi sekalian manusia 
untuk mengenal Tuhan dan alam. 


Dalam usaha untuk memahamkan kalamNya itu, Allah SWT memerintahkan Nabi 
Muhammad SAW untuk menjelaskan kepada manusia sejelas-jelasnya (Al-Nahl: 44). 
Namun selepas penjelasan Nabi Muhammad SAW, para Sahabah selepas baginda 
tetap berselisih pendapat dalam banyak tafsiran ayat al-Qur'an dan aliran pendapat 
yang terhasil daripada perselisihan itu sangat rencam sehingga memunculkan 
beberapa mazhab fiqh dan pemikiran Islam. Walau bagaimanapun, seluruh umat 
Islam bersepakat pada asas-asas aqidah dan keimanan kepada Allah SWT, malaikat, 
kitab, rasul, hari kiamat dan qada qadar Allah SWT. 


Ruang perselisihan sudah wujud dalam proses memahami al-Qur'an (dan juga 
Sunnah) sejak zaman Sahabah yang dididik oleh Nabi Muhammad SAW sendiri. Ini 
menunjukkan perbezaan dan perselisihan dalam memahami mesej al-Qur'an dan 
kata-kata Nabi SAW sendiri memang berlaku sejak generasi Islam yang pertama. 
Perselisihan itu adalah dalam kerangka yang dibenarkan dan ia membuktikan risalah 
agama ini adalah risalah yang sesuai dengan fitrah manusia yang pelbagai dan 
sentiasa berbeza pendapat (Yusuf: 118-119). 


Bersama kita sekarang ialah sebuah lagi huraian atau tafsiran dalam usaha 
memahami al-Qur'an dan as-Sunnah yang ditulis oleh seorang sarjana Islam yang 
asalnya seorang non-Muslim, berhijrah dan mengembara ke dunia Islam lalu 
terpesona dengan keindahan ajaran Islam. Semoga Allah SWT merahmati dan 
mengampuni Al-Marhum Muhammad Asad di atas usaha beliau menghuraikan 
Islam melalui karyanya The Message of al-Qur'an. 

Dengan kesempatan ini saya juga mengucapkan jutaan terima kasih kepada IRF di 
bawah pimpinan sahabat saya Dato’ Dr. Ahmad Farouk Musa yang telah mencurah 
keringat dan tenaga yang banyak dalam usaha mengalihkan bahasa The Message of the 
Qur'an ini ke Bahasa Melayu. Saya mengharapkan ia memberi banyak pencerahan 
kepada umat Melayu dan bukan Melayu yang boleh berbahasa Melayu tentang 
ajaran-ajaran al-Qur'an. 


Selamat membaca dan mentadabbur al-Qur'an. Salam hormat. 


YB Datuk Seri Dr Mujahid Yusuf Rawa 
Menteri di Jabatan Perdana Menteri (Hal Ehwal Agama) 
Putrajaya, 27 Jamadilakhir 1441/21 Februari 2020 


Kata Alu-aluan Mufti Pulau Pinang 


Sahibus Samahah Dato' Seri Dr. Haji Wan Salim Wan Mohd. Noor 
Mufti Kerajaan Negeri Pulau Pinang 

HES Message of the Qur’an adalah sebuah karya tafsir yang dihasilkan oleh 
Muhammad Asad atau nama asalnya Leopold Weiss (1900-1992), seorang penulis, 

wartawan, diplomat dan pemikir Islam yang terkenal. Al-Marhum dilahirkan di 
dalam sebuah keluarga Yahudi Austro—Hungarian yang kemudiannya telah 
memeluk Islam dan menghabiskan sebahagian besar daripada usianya untuk 
berbakti kepada agama Islam dan umatnya. Beliau telah menulis beberapa buah 
karya asli mengenai agama Islam dan umat Islam dengan huraian ilmiah dan kritikan 
yang mendalam dan menarik. Karya-karya ini banyak mendapat perhatian oleh 
kalangan intelektual Muslim di seluruh dunia. Antara karya-karya tersebut 
termasuklah The Road to Mecca, Islam at the Crossroads, The Principles Of State and 
Government In Islam, Sahih al-Bukhari: The Early Years of Islam, The Message of the Qur'an 
(buku ini) dan lain-lain lagi. 


Tafsir The Message of the Qur'an pada asalnya ditulis untuk memperkenalkan al- 
Qur'an kepada para pembaca di Barat dengan pendekatan rasional yang difikirkan 
lebih sesuai dengan golongan intelektual yang berlatar belakang pendidikan moden 
atau sekular. Justru pengarangnya banyak mengguna pakai perkataan-perkataan 
yang biasa digunakan oleh masyarakat Barat. Ini termasuklah nama-nama Anbiya' 
“a.s. yang disebut di dalam al-Qur'an. Antara contoh-contohnya ialah David (Da'ud), 
Abraham (Ibrahim), Ishmael (Isma'il), Solomon (Sulaiman), Zachariah (Zakaria), 
Jesus (‘Isa) dan lain-lain lagi. Mungkin beliau berbuat demikian dengan tujuan untuk 
memudahkan masyarakat Barat memahami isi kandungan al-Qur'an! Lebih jauh lagi 
pentafsir ini menggunakan perkataan God untuk nama Allah SWT, walaupun Allah 
adalah nama khas bagi Tuhan di dalam agama Islam. 


Keunikan tafsir ini boleh juga diperhatikan apabila pengarangnya dengan berani 
menterjemahkan huruf-huruf qat'iyyah phi isj seperti e> =h „sadi 2 ell dan 
sebagainya. Contoh-contoh lain ialah pentafsir ini menggunakan perkataan flight 
(melarikan diri) bagi menterjemah perkataan hijrah yakni perpindahan Nabi 
Muhammad SAW bersama para sahabah Baginda dari Makkah ke Madinah, 

sedangkan hijrah pada hakikatnya adalah untuk mematuhi arahan Allah SWT 
menerusi wahyu yang disampaikan kepada Baginda SAW. 


Walau bagaimanapun, perlu difahami bahawa tafsir al-Qur'an adalah bersifat 
manusiawi yang tidak sakral. Malah jika dikaji secara kritis kandungan kitab-kitab 
tafsir klasik yang dihasilkan oleh para pentafsir zaman silam, didapati memang tidak 
terhindar daripada perkara-perkara yang tidak sesuai dan tidak dapat 
dipertanggungjawabkan di sudut ilmiah. Ini termasuk memuatkan kisah-kisah mitos 
Yahudi atau Isrā'iliyyāt (Ls! zl) yang dibawa masuk ke dalam masyarakat Islam 
oleh beberapa sahabat Nabi SAW yang telah menganut agama yang mulia ini. 


Saya ingin mengucapkan terima kasih kepada sahabat saya Dato' Dr. Ahmad Farouk 
Musa kerana kesudian beliau meminta saya memberi kata-kata aluan untuk 
terjemahan tafsir ini. Saya juga ingin mengucapkan setinggi-tinggi tahniah dan 
penghargaan kepada beliau kerana kejayaan beliau mengalih bahasa tafsir ini ke 
Bahasa Melayu. Dengan ini dapatlah para peminat tafsir di Malaysia khasnya dan di 
Nusantara amnya memanfaatkan terjemahan ini dalam meningkatkan lagi 
kefahaman tentang isi kandungan Kitab Allah SWT yang diwahyukan ke atas Nabi 
Agong Muhammad SAW sebagai panduan hidup umat Baginda. Saya berpendapat 
tafsir ini amat sesuai dibaca oleh kalangan terpelajar terutama mereka yang 
berpendidikan moden atau sekular yang lebih berminat kepada pendekatan rasional 
dan saintifik dalam memahami isi kandungan al-Qur'an. 


Semoga usaha gigih ini diterima Allah SWT sebagai sebahagian amal soleh dan 
penterjemahnya diberi ganjaran besar di sisi-Nya. Amin! 


Sale als Gb sill ds A: 


Sahibus Samahah Dato' Seri Dr. Haji Wan Salim Wan Mohd. Noor 
Mufti Kerajaan Negeri Pulau Pinang 
Pulau Pinang, 01 Rejab 1441/25 Februari 2020 


Muhammad Asad, Risalah Al-Qur'an, 
dan Dunia Melayu 


Ahmad Syafii Maarif 


ajuk tulisan ini ingin menjelaskan keterkaitan antara Muhammad Asad (2hb Juli 

1900 - 23hb Februari 1992), Risalah al-Qur'an (The Message of the Qur'an), magnum 

opus Asad, dan Dunia Melayu sebagai pembaca utama dari terjemahan karya 
agung ini. Melalui terjemahan ini diharapkan gagasan-gagasan besar Asad tentang al- 
Qur'an, Islam, dan perlunya regenerasi dengan pemahaman baru yang lebih segar 
yang mencerahkan tentang warisan sejarah umat yang kompleks yang sudah berusia 
berabad-abad, dapat difahami secara luas dan jernih di rantau ini. 


Bukan saja sekadar memahami, tetapi dapat dijadikan sebagai sumber ilham 
untuk bangkit serentak dengan kepercayaan diri yang tinggi. The Message of the 
Qur'an terbit pertama kali tahun 1980, dan sudah diterjemahkan ke dalam berbagai 
bahasa. Risalah al-Qur’an adalah terjemahan dalam Bahasa Melayu dari karya Asad 
sebagai seorang mufassir kenamaan. Sebenarnya pada tahun 1964 Asad telah 
menterjemahkan surat al-Bagarah sampai dengan surat al-Taubah, tetapi terjemahan 
dan tafsir lengkap baru terbit pada tahun 1980 di atas. 


Muhammad Asad dan pengembaraan ruhaninya yang penuh warna 


Untuk mengenal Muhammad Asad lebih dalam, perlu dirangkai dan ditelusuri 
sebuah sketsa perjalanan hidupnya yang penuh warna, sekalipun tidak lengkap. 
Lahir sebagai cucu ulama’ Yahudi dalam rantai silsilah yang panjang di kota 
Lemberg, Galicia, yang pada waktu itu menjadi bagian dari Imperium Austro- 
Hungaria (kini dikenal sebagai kota Lviv, Ukraina), Muhammad Asad yang semula 
bernama Leopold Weiss, telah melalui pengembaraan ruhani dramatis yang sangat 
mengesankan. Dalam posisinya sebagai koresponden surat kabar Jerman Frankfurter 
Zeitung di Yerusalem, Asad pernah berdebat keras dengan Dr Chaim Weizmann, 
tokoh Zionisme internasional. Asad ketika itu masih belum memeluk Islam, tetapi 
kecurigaannya terhadap Zionisme sudah mendalam. Memang cukup banyak orang 
Yahudi lainnya yang anti Zionisme, seperti Richard A. Falk, Noam Chomsky, Uri 

Avnery, John J. Mearsheimer, dan terlebih lagi Gilad Atzmon.! 


Di mata Asad, gerakan Zionis adalah immoral karena bertujuan merampas tanah 
Palestina dengan mengusir penduduk aslinya. Inilah isi perdebatan itu: “Bagaimana 
tentang orang Arab”, Asad bertanya kepada Weizman suatu hari di saat tokoh Zionis 
itu menjelaskan visinya tentang Perumahan Nasional Yahudi. “Bagaimana tentang 
orang Arab?” gerutu Dr. Weizmann. Asad kemudian meneruskan pertanyaannya: 
“Baiklah, bagaimana anda pernah berharap untuk menjadikan Palestina sebagai 
tanah airmu di tengah perlawanan yang keras dari orang Arab, bagaimana pun juga, 
merupakan majoriti di negeri ini?” Sambil mengangkat bahunya, tokoh Zionis itu 
menjawab: “Kami berharap dalam beberapa tahun mereka tidak lagi kelompok 
majoriti.”2 Jawaban ini sangat menyakitkan perasaan Asad. Sudah terbayang di 
matanya tentang pengusiran rakyat Palestina secara besar-besaran, demi mengubah 
secara radikal komposisi penduduk agar orang Yahudi menjadi dominan di tanah 
rampasan itu. 


Sampai akhir hayatnya, sikap Asad tetap saja tidak berubah sebagai seorang yang 
keras anti Zionisme. Karena terlibat dalam proses pembentukan Pakistan sebagai 
pecahan dari India, di saat berdirinya Israel bulan Mei 1948, Asad tampaknya tidak 
sempat bersuara lantang untuk menentang kelahiran negara Zionis itu. Barulah 
kemudian pasca Perang Juni 1967, Asad bersuara lagi tentang masalah sengketa 
Israel-Arab ini. Kita kutip: 


Kami tidak mungkin pernah berdamai dengan pendapat, yang begitu 
memuaskan pihak Barat, bahwa Yerusalem dijadikan ibu kota Israel. Dalam 
alur fikiran tentang sebuah Palestina merdeka - sebuah negara yang di 
dalamnya umat Yahudi, umat Kristen, dan umat Islam dapat hidup 
berdampingan dalam persamaan politik dan kultural secara penuh - 
komunitas Muslim khususnya harus dipercayai sebagai penjaga Yerusalem 
sebagai kota terbuka bagi ketiga komunitas. 


Dalam perkembangan sejarah selanjutnya, Israel ternyata terus saja berpegang 
kepada mimpi Weizmann bahwa orang Palestina, penduduk asli, harus disapu bersih 
dari tanah airnya sendiri. Ini adalah malapetaka kemanusiaan terbesar sejak sekitar 
56 tahun yang silam. Dunia beradab (atau biadab) belum berani berbuat banyak 
untuk membela kemerdekaan Palestina ini. Amerika Serikat sebagai “bapak angkat” 
Israel selalu membela negara Zionis ini sekalipun mendapat kritik keras dari berbagai 
negara di dunia. 


1 Tentang Gilad Atzmon, lih. Ahmad Syafii Maarif, Gilad Atzmon: Catatan Kritikal tentang 
Palestina dan Masa Depan Zionisme. Bandung-Jakarta: Mizan- Maarif Institute, 2012, tebal 124 
halaman. 

2 Lih. Muhammad Asad dalam http://islamicencyclopedia.org/public/index/topicDetail/id/698. 

3 Ibid. 

Muhammad Asad meninggalkan agama nenek moyangnya dan menyatakan 
sebagai pemeluk Islam di sebuah masjid di Berlin pada tahun 1926 setelah beberapa 
tahun mengembara di dunia Arab, termasuk di lingkungan masyarakat Badwi. 
Pergaulan dengan orang Arab ini meninggalkan kesan yang dalam pada diri Asad 
tentang “bagaimana Islam memberikan kepada kehidupan harian mereka makna 
yang hakiki, kepuasan spiritual, dan kedamaian, sekalipun pengetahuannya tentang 
Islam masih sedikit saat itu...“ Dalam kehidupan Muslim terlihat olehnya “satu 
simbiosis yang saling bertalian antara minda dan tubuh, sebuah sifat yang demikian 
kurang pada orang Eropa yang telah dikenalnya.”5 


Pemandangan yang kontras diamatinya ketika suatu hari naik keretapi bawah 
tanah di Berlin bersama isteri Jermannya Elsa Schiemann (wafat tahun 1927 di 
Makkah) di mana para penompang yang cukup makan dengan pakaian yang bagus- 
bagus, tetapi di wajahnya tersirat rasa ketidakbahagiaan. Mengapa demikian, 
sekalipun mereka hidup dalam suasana kemajuan material yang melimpah? Jawaban 
datang setelah Asad kembali ke rumah petak tempat tinggalnya. Dia melirik sekilas 
pada al-Qur'an surat al-Takathur (102) yang sedang dibacanya, yang terjemahannya 
dalam Bahasa Melayu dari Risalah al-Qur'an adalah sebagai berikut: 


(1)Kamu dikuasai sifat loba untuk mendapat habuan yang lebih dan lebih lagi 
(2) sehingga kamu terhumban ke kuburmu (3) Jangan, kelak kamu akan 
mengetahui! (4) Dan sekali lagi: Jangan, kelak kamu akan mengetahui! (5) 
Jangan, jika kamu dapat mengetahui [nya] dengan pengetahuan yang 
[berasal] daripada keyakinan, (6) nescaya kamu, benar-benar akan, melihat 
api yang menjulang [dari neraka]! (7) Kemudian sesungguhnya, kamu benar- 
benar, pasti melihatnya dengan penglihatan yang yakin: (8) Dan pada hari itu 
kamu pasti akan ditanya tentang [apa yang kamu perbuat dengan] nikmat 
kehidupan!7 


Ayat-ayat dalam surat al-Takathur ini merupakan jawaban yang dicari Asad untuk 
memahami peradaban Barat yang kering dan tandus dari dimensi spiritual di tengah 
limpahan materi yang bertumpuk, tetapi sunyi dari ketenangan dan kebahagiaan. 
Asad menulis: 


Untuk sesaat saya membisu. Saya fikir bahwa kitab itu [al-Qur’an] bergetar di 
tanganku. Kemudian saya berikan kepada Elsa. “Baca ini. Bukankah itu 
sebuah jawaban terhadap apa yang kita saksikan di atas keretapi bawah 
tanah” Sebuah jawaban yang begitu memberi kata putus sehingga semua 


4 Ibid. 

5 Ibid. 

6 Ibid. 

7 Lih. Muhammad Asad, Risalah al-Our'an-The Message of the Qur'an, Juz 30, terj. Ahmad Nabil 
Amir. Kuala Lumpur: Islamic Renaissance Front Berhad, 2012, hlm. 97-98. 

keraguan tiba-tiba lenyap sudah. Saya tahu sekarang, tanpa ragu, bahwa ia 
adalah sebuah kitab yang diwahyukan Allah yang terpegang di tangan saya. 
Karena sekalipun telah ditempatkan di depan manusia selama lebih daripada 
13 abad yang silam, ia dengan gamblang telah memperkirakan sesuatu yang 
hanya telah menjadi kenyataan di abad kita yang ruwet, serba mesin, sarat 
dengan ilusi. 


Setelah memeluk Islam sebagai jangkar spiritual yang baru baginya, Asad 
menulis: “Islam tampak bagi saya ibarat sebuah karya arsitektur yang sempurna. 
Seluruh bagiannya tersusun secara harmonis untuk saling melengkapi dan 
mendukung satu sama lain; tak satu pun yang sia-sia dan tak satu pun yang kurang; 
dan hasilnya adalah sebuah struktur keseimbangan yang mutlak dan kedamaian 
yang kuat.”? 


Pengetahuan Asad tentang Islam, Bahasa Arab, sunnah Nabi, dan sejarah Islam, 
selama sekitar enam tahun tinggal di Makkah, Madinah, dan Kairo, semakin lengkap, 
luas, dan mendalam. Penguasa Arab Saudi memberi fasilitas kepadanya selama 
tinggal di sana. Pernah juga belajar pada Syekh Ahmad Musthafa al-Maraghi (1881- 
1945), mufassir Mesir dan pernah menjabat sebagai rektor Universitas al-Azhar. 
Tahun 1932, Asad mengawini seorang gadis Madinah dari suku Shammar: Munira 
Hussein al-Shammari (wafat 1978). Dari perkawinan inilah Asad dikurnai anak 
tunggal bernama Talal Asad yang lahir pada 1933. Profesor Talal kemudian dikenal 
sebagai pakar antropologi pada the Cuny Graduate Center dari the City University of 
New York. Tentang posisi ayahnya sebagai seorang pemikir, Talal pada April 2011 
menulis untuk sebuah simposium di Riyadh: 


“My father was not a political but a religious thinker for whom the Qur'an and the 
Sunnah together formed what he called “the most perfect plan for human living.” 


Tetapi berbeda dengan ayahnya yang membela gagasan tentang sebuah negara 
Islam di era modern, Talal Asad dalam bentuk pertanyaan berkeberatan dengan 
gagasan itu: 


“But here is my worrying question: If the state is essential for the morality of a 
community, is it possible for non-Muslims to live ethically within an Islamic state?”!! 


Sebagai seorang pengembara, Asad juga berkelana di India dan negara-negara 
sekitarnya selama 15 tahun. Di negara inilah pada tahun 1934 ia bertemu dan 
berkenalan dengan Muhammad Iqbal (1877-1938), yang kemudian telah mengubah 


8 Asad, op.cit. 

9 Ibid. 

10 Lih. Talal Asad, “Muhammad Asad Between Religion and Politics” dalam 
http:www.islaminteractive.info/content/Muhammad-asad-between-religion-and-politics. 

11 Ibid. 

jalan hidupnya yang tak kurang dramatisnya. Igbal membujuk Asad agar tidak terus 
berkelana, tetapi menetap di India “to help elucidate the intellectual premises of the future 
Islamic State.” Untuk mewujudkan gagasan ini, Asad dengan penuh semangat telah 
bekerja keras dengan menggunakan seluruh kemampuan intelektualnya agar mimpi 
besar Igbal menjadi kenyataan. Amat disayangkan, Igbal terlalu cepat wafat, 
sembilan tahun sebelum Pakistan muncul sebagai negara baru pada bulan Mei 1947, 
sebagai pecahan dari negeri induk India. Bagaimana perjalanan Pakistan selanjutnya, 
tidak akan dibicarakan di sini. Tetapi satu hal yang pasti, Asad tampaknya tidak 
bahagia mengamati perkembangan politik di negeri yang ia turut menciptakannya 
bersama penggagas utamanya Iqbal. 


Selama beberapa tahun setelah terbentuk negara Pakistan, Asad telah diberi 
posisi-posisi penting, seperti awal tahun 1952 sebagai wakil Pakistan di PBB. Tetapi 
di akhir tahun itu, Asad mengundurkan diri dari jabatannya itu untuk kemudian 
mengawini Pola Hamida (wafat 2007), seorang Muslimah Amerika keturunan 
Polandia, setelah lebih dulu menceraikan isteri Arabnya, Munira. Pernikahannya 
dengan Pola tidak disetujui oleh kementerian luar negeri Pakistan. Tampaknya inilah 
salah satu alasan mengapa Asad mengundurkan diri. Dengan Pola inilah Asad hidup 
bersama di Tangier, Moroko, selama 19 tahun (1964-1983). Kemudian pindah lagi ke 
Mijas (Spanyol) sampai saat wafatnya pada 20 Feb. 1992 dan dimakamkan di 
pemakaman Muslim di Granada, Andalusia. Sekalipun kecewa dengan 
perkembangan politik di Pakistan, Asad tetap mencintai negara ini dan masih punya 
kontak dengan para elite negara itu, seperti misalnya di tahun 1983 diundang oleh 
Presiden Zia ul-Hag.? Inilah kunjungan Asad terakhir ke negara itu yang salah 
seorang arsiteknya adalah dirinya sendiri. 


Pentingnya Risalah al-Our'an bagi Dunia Melayu 


Dari sisi mazhab figh sebagian besar Muslim di Dunia Melayu adalah pengikut Imam 
Syafii, sekalipun mereka belum tentu pernah membaca kitab asli Imam mazhab itu. 
Dengan hadirnya karya Muhammad Asad, boleh jadi Dunia Melayu akan sedikit 
mengalami kegoncangan karena pandangannya yang modern dengan menempatkan 
nalar (‘aql/reason) pada posisi terhormat. 


Tetapi jika kegoncangan ini benar-bernar berlaku, sepatutnya disyukuri karena 
akan memberi elan vital baru yang lebih segar dalam pemahaman dan penafsiran 
agama. Jika kita mau jujur, faham kelslaman yang konservatif di Dunia Melayu pada 
umumnya patut benar mendapatkan darah baru untuk sebuah kebangkitan 


12 Lih. M. Ikram Chaghatai, “Muhammad Asad-The First Citizen of Pakistan” dalam 
http/www.allamaigbal.com/publications/journals/review/aproct09/9.htm, hlm. 1. 
13 Ibid. 

intelektual dan spiritual yang kreatif, demi masa depan yang lebih baik dan adil di 
rantau ini. Pernyataan Asad berikut ini patut direnungkan: 


“The cause of the intellectual and spiritual decadence of the entire Muslim world is 
not to be found in a supposedly overwhelming “worldliness” of the Muslim people 
but, on the contrary, in the insufficient worldliness on the part of their religious 
leadership: a failure which resulted in the gradual alienation of the Muslim faith from 
the Muslim reality.”1+ 


Peta buram Dunia Islam yang disoroti Asad ini sampai sekarang belum banyak 
mengalami perbaikan dan perubahan seperti yang diharapkan. Mentalitas kita masih 
terpasung dalam pemahaman agama sebagai tradisi nenek moyang. Peran nalar 
lemah sekali. 


Islamic Renaissance Front (IRF) yang merancang terjemahan The Message of the 
Qur'an ke dalam Bahasa Melayu dalam bentuk Risalah al-Qur'an ini telah lebih dulu 
diterjemahkan ke dalam Bahasa Turki, Swedia, dan Jerman. Dengan demikian, pesan 
pembaruan Asad telah menjalar ke kalangan rakyat yang lebih luas yang kurang 
memahami Bahasa Inggris. Inilah komentar Asad tentang al-Qur’an: 


Antara ayat pertama dan terakhir terkembang lebarlah sebuah kitab yang, melebihi 
gejala lain mana pun yang kita kenal, telah mempengaruhi secara fundamental sejarah 
agama, sosial, dan politik dunia. Tidak ada kitab suci lain yang pernah memiliki 
dampak langsung serupa atas kehidupan orang yang pertama kali mendengarkan 
pesannya, dan, via mereka dan generasi yang mengikutinya, atas seluruh arus 
peradaban.!5 


Sebagai seorang yang telah memahami perkembangan peradaban Barat dan 
Timur dengan bacaan yang luas dan kritikal, komentar Asad di atas tentang al- 
Qur’an bukan datang secara tiba-tiba, tetapi melalui kajian panjang yang penuh 
perenungan. Sekalipun harus menanti selama hampir 40 tahun sejak The Message of 
the Qur’an kali pertama diterbitkan, berkat kerja keras IRF dengan penterjemahnya, 
akhirnya Risalah al-Our'ān telah hadir di tengah-tengah kita sebagai bukti bahwa 
Dunia Melayu tidak tinggal diam dalam mengikuti berbagai perubahan dan 
perkembangan penafsiran terhadap al-Ouran. Di usia muda, Asad pernah 
mendengar suara seorang tua di Kurdistan sebagai berikut: 


“Jika air tergenang tanpa riak dalam kolam, ia akan pengap, berdebu, dan kumuh, 
hanyalah manakala mengalir air itu akan tetap jernih.”16 


14 Lih. Asad dalam Wikiguote dikutip dari Muhammad Asad, Laws of Ours and Other Essays. 
Kuala Lumpur: Islamic Book Trust, 1987, hlm. 133. 

15 Asad, The Message, hlm. I. 

16 Chaghatai, op.cit., hlm. 6. 

Asad ingin terus bergerak dan mengalir sebagai seorang pencari kebenaran dalam 
upaya pemahaman makna sejati al-Qur'an melalui kekuatan nalar yang jernih. 


Menurut Asad, ada pertanyaan kunci yang hendak dijawab al-Qur'an: 
“Bagaimana seharusnya saya berprilaku agar meraih kehidupan yang baik di dunia 
dan kebahagiaan dalam kehidupan yang akan datang?”17 Asad menerjemahkan 
ungkapan ummatan wasathan yang terdapat pada ayat 143 surah al-Baqarah sebagai a 
community of the middle way (komunitas jalan tengah),!$ tidak ekstrem ke kiri atau ke 
kanan, tetapi berada pada posisi tengah dengan doktrin tauhid yang tegas dan tegak. 
Dunia Melayu semestinya terus bergerak tanpa henti menuju posisi jalan tengah ini 
dengan kepala tegak sebagai tanda kepercayaan diri yang tinggi sebagai umat 
beriman dan berilmu. Al-Qur'an, tulis Asad, adalah “untuk kaum yang berfikir.”19 


Penutup 


u 


Di ujung prakata untuk The Message of the Qur'an, Asad menulis: “...saya sadar 
sepenuhnya bahwa terjemahan saya tidak dan memang sesungguhnya tidak 
mungkin “berlaku adil’ terhadap al-Qur'an dan lapisan di atas lapisan maknanya: 
karena: jika seluruh lautan dijadikan tinta untuk menulis kalam Tuhanku, pasti 
lautan itu akan kering sebelum habis kalam Tuhanku.”?? Dengan Risalah al-Qur'an, 
kita berharap bahwa Dunia Melayu akan bersedia berfikir ulang tentang pemahaman 
agama yang telah diwarisi selama sekian abad. 


Professor Dr. Ahmad Syafii Maarif adalah seorang ulama', ilmuwan dan tokoh 
pendidik Indonesia serta dikenali sebagai Bapak Bangsa. Beliau juga merupakan 
mantan Ketua Umum Muhammadiyah dan Presiden World Conference on Religion for 
Peace. 

17 Asad, The Message, hlm. I. 

18 Ibid., hlm. 30. 

19 Lih. Risalah al-Qur'an, hlm. III. 

20 Asad, The Message, hlm. VIII dan Risalah al-Qur'an, hlm. xlvi. Ini merujuk kepada ayat 109 al- 
Qur'an surah ke-18 surah al-Kahfi. 


Memperingati Muhammad Asad 


Ahmad Farouk Musa 


M uhammad Asad, salah seorang pemikir Islam teragung yang pernah hidup, 
akan tetapi hampir tidak di kenali di Barat dan suatu misteri bagi kebanyakan 

orang Islam sendiri. Tetapi, kepada mereka yang mengikuti kehidupannya 
melalui buku-buku dan penulisannya, pasti mengetahui bahawa tidak ada seorang 
pun yang lebih banyak memberi sumbangan di dalam zaman ini terhadap kefahaman 
Islam dan kebangkitan umat Islam, atau bekerja lebih keras untuk membina jambatan 
diantara Timur dan Barat, melebihi daripada Muhammad Asad. 


Daripada Leopold Weiss kepada Muhammad Asad 


Asad dilahirkan sebagai Leopold Weiss pada Julai 2, 1900 di Lviv (Lemberg), Galicia, 
kini Ukraine, yang sebelum ini adalah sebahagian daripada jajahan empayar Austria. 
Pada tahun 1926, beliau memeluk Islam dan menjadi Muhammad Asad. Kisah tahun- 
tahun sebelum kelslamannya menggambarkan pengembaraan kerohanian seorang 
manusia yang mencari jalan yang sebenar, seorang manusia yang dilanda keinginan 
untuk mengembara, yang tidak dapat menenteramkan jiwa yang meronta 
sehinggalah beliau memeluk Islam. 


Pada tahun 1922, beliau telah menjadi wartawan luar negara di Timur dekat dan 
Timur jauh untuk Frankfurter Zeitung, salah satu akhbar yang terkemuka di Eropah. 
Kerjaya beliau dalam bidang kewartawanan membawa beliau ke Palestin, Mesir, 
Syria, Iraq, Iran, Jordan, Arab Saudi dan Afghanistan dan beliau memberikan 
perspektif yang unik terhadap peristiwa dunia, terutamanya berkaitan isu Arab dan 
Yahudi. 


Menyeberangi Mediterranean, hentian pertama Leopold adalah di Kaherah. Di 
sana beliau cuba mempelajari bahasa Arab dan meluangkan masa bersama Shaikh 
Mustafa Maraghi, murid kepada reformis Mesir yang terulung, Imam Muhammad 
“Abduh. Mustafa Marāghi, seorang pemikir yang tajam dan kritikal yang dengan 
kredibilitinya yang unggul, kemudiannya menjadi Shaikh al-Azhar (Rektor Universiti 
al-Azhar). Demikian itulah hubungannya yang pertama dengan idea reformisme 
Islam, dan hal ini telah meninggalkan kesan yang amat mendalam pada jiwanya. 


Setelah tamat penjelajahannya, Leopold Weiss pulang ke Frankfurt untuk menulis 
bukunya. Di sana juga, beliau mengahwini Elsa, seorang janda, lima belas tahun lebih 

matang daripadanya, tetapi seorang yang dianggap sebagai wakil bangsa Nordic 
yang terbaik, yang beliau jumpa dalam pengembaraannya yang terdahulu. Kemudian 
daripada itu, beliau berselisih faham dengan editor Frankfurter Zeitung tentang 
bukunya yang tidak siap-siap. Akibatnya beliau berhijrah ke Berlin di mana beliau 
mula belajar tentang pengajian Islam. 


Pada tahun 1926, semasa dalam perjalanannya di dalam keretapi bawah tanah di 
Berlin, beliau mendapat suatu pencerahan tatkala mana memandang kepada mereka 
yang di dalam keretapi tersebut, yang walaupun dengan pakaian dan perhiasan yang 
hebat, akan tetapi tiada siapa yang tersenyum. Walaupun mereka berada dalam 
kemuncak kehidupan material Barat, mereka tidak kelihatan gembira. Apabila beliau 
kembali ke flatnya, beliau terpandang akan al-Qur’an yang sedang di baca dan 
matanya terpahat pada ayat yang berbunyi: (Y) dëch 855 A (0) ASI Xidi “kamu 
dikuasai sifat loba untuk mendapat habuan yang lebih dan lebih lagi; sehingga kamu 
terhumban ke kuburmu”. Dan kemudian pada surah yang sama juga “jangan, jika 
kamu dapat mengetahuinya dengan pengetahuan yang [berasal] daripada keyakinan, 
nescaya kamu benar-benar akan melihat api yang menjulang [dari neraka]”. Maka 
segala keraguan yang kitab yang benar-benar diturunkan oleh Tuhan lenyap serta- 
merta dari hatinya. Beliau terus berjumpa dengan Ketua Persatuan Islam Berlin, lalu 
memeluk Islam, dan mengambil nama Muhammad Asad. 


Mengapa beliau memeluk Islam? Sebenarnya Asad tidak dapat benar-benar 
menjelaskan apakah aspek dalam Islam yang menarik minatnya. Apa yang beliau 
katakan ialah Islam itu kelihatan harmoni, tiada yang kelihatan melampau dan tiada 
yang kelihatan kurang, yang menghasilkan suatu keseimbangan dan ketenangan. 
Akan tetapi beliau masih merasa sukar untuk menganalisa motifnya yang sebenar. 
Lantaran itu katanya, “akhir sekali, mungkin ia adalah soal cinta, dan cinta terbentuk 
daripada banyak unsur; daripada hasrat keinginan kita dan rasa kesepian kita, 
daripada cita-cita kita dan daripada kelemahan kita, daripada kekuatan kita dan jua 
daripada kelemahan kita”. 


Isteri Asad, Elsa, turut memeluk agama Islam setelah beberapa minggu. Dan pada 
bulan Januari 1927, mereka menunaikan Haji di Mekah, yang mana penceritaan yang 
menyentuh perasaan telah ditulis oleh Muhammad Asad pada bahagian terakhir 
bukunya The Road to Mecca. Malangnya, Elsa meninggal diri sembilan hari sesudah 
itu akibat demam tropika. Dari sini, bermulalah kehidupannya di jazirah Arab selama 
enam tahun dengan menghabiskan masanya mendalami ilmu-ilmu Islam di Madinah 
dan berinteraksi dengan politik negara di Riyadh, terutama dengan Raja Abdulaziz 
Ibnu Saud. 


Asad tinggal dikalangan ahli keluarga terdekat istana raja, membahagikan 
masanya diantara pengajian agamanya di Madinah dan politik istana di Riyadh. 
Beliau seakan merasa tenang di situ, dan kemudiannya bernikah sebanyak dua kali di 
Saudi iaitu pada tahun 1928 dengan seorang wanita daripada kabilah Mutayr, dan 

kemudiannya pada tahun 1930 sesudah penceraiannya, dengan Munira, daripada 
kabilah Shammar, yang dengannya beliau memperoleh seorang anak, Talal. 


Pengaruh Pemikiran ‘Abduh 


Melalui persahabatan beliau dengan al-Marāghi sebelum ini, beliau sedari bahawa al- 
Azhar telah terjerumus ke dalam kemandulan dan ketandusan intelektual. Malahan 
hampir seluruh dunia Islam mengalami perkara yang sedemikian rupa, di mana 
segala kehangatan pemikiran, ijtihad dan intelektualisme telah terpadam 
kesemuanya. 


Para pemikir Islam terdahulu tidak pernah termimpi bahawa setelah beberapa 
kurun pemikiran mereka yang sepatutnya dikembangkan dan dimajukan 
berdasarkan peredaran masa dan zaman, sebaliknya hanya diulang-ulang seolah-olah 
mereka merupakan manusia yang maksum dan pendapat mereka umpama 
kebenaran yang mutlak. 


Sepertimana keadaannya sesetengah para wali dan ulama’ yang akan terkejut 
melihat kubur mereka bertukar menjadi makam, ramai juga yang akan terkejut 
melihat perkataan mereka dianggap sebagai kebenaran yang hakiki. 


Penerimaan pendapat para ulama’ secara membuta tuli, mempertahankan kitab 
sejarawan dan ahli figh serta lain-lain dan memahami nas-nas secara literal seolah-olah 
kesemuanya merupakan kebenaran yang mutlak, telah menghasilkan pentafsiran 
Islam yang tidak mengizinkan kemajuan dan reformasi. 


Mengikut secara membuta tuli orang yang terdahulu atas dasar bahawa mereka 
adalah golongan as-salaf as-soleh dan terperangkap dengan ijtihad mereka yang 
bersesuaian dengan zaman mereka telah mengakibatkan Islam yang tidak dapat 
membebaskan manusia daripada belenggu taqlid, apatah pula untuk membangunkan 
kemanusiaan. 


Ulama’ dahulu hidup di zaman pemerintah monarki mutlak, dan mereka 
dipengaruhi oleh budaya kehidupan feudal. Kepasifan dan kejatuhan umat Islam 
terhasil daripada andaian palsu yang ada pada diri kita sekarang tentang ulama’ di 
zaman awal Islam berserta karya mereka. 


Agenda Tajdid dan Pembaharuan 


Asad yakin bahawa lapisan asing yang telah menyelubungi Islam perlu dibersihkan 
sebelum umat Islam boleh bangun dan tersedar daripada pembacaan dan 
pengulangan yang berterusan, taqlid yang tidak berkesudahan, dan sebelum dunia 
Islam boleh bangun daripada kepasifan. 

Semua hadith dan tradisi telah dikutip dan dikumpul daripada para sejarawan, 
yang meninggalkan kepada kita sejarah yang mereka fikirkan boleh dipercayai, atau 
melalui pengawasan budaya kelas atasan, telah direka atau dibenarkan masuk ke 
dalam pemikiran umat Islam. 


Maka adalah menjadi kewajipan kita untuk mula kembali mendekati kesan 
peninggalan mereka sebagai sejarah yang hanya direkodkan oleh manusia, dan 
menerima hakikat bahawa sejarah dan pentafsiran buku-buku tersebut mungkin 
mengandungi pemalsuan dan andaian yang salah. 


Semua perlakuan dan perbuatan Rasulullah adalah kesan daripada al-Qur'an. 
Dan tidak ada kemungkinan wahyu yang lain di sampingnya. Maka untuk mengikut 
Rasulullah, kita perlu mengikut al-Qur'an dan bermula dengan al-Qur'an. 


Menggunakan sejarah sebagai petunjuk adalah merbahaya dan mengelirukan 
dalam banyak perkara. Telah tiba masanya untuk kita mengaku secara jujur, bahawa 
telah begitu banyak kesalahan dan penipuan yang memasuki ke dalam idea tentang 
apa itu Islam sebenarnya dan mesej Islam kepada kita. Al-Qur'an itu Islam; semua 
yang lain adalah pentafsiran manusia, rakaman tentang sejarah dan peradaban 
kemanusiaan. 


Asad percaya bahawa sejarah hanya boleh memberi nasihat, memberi gambaran 
tentang faktor yang mendasar apabila sesuatu masyarakat itu berjaya; tetapi ia tidak 
boleh menjadi faktor penentu dalam pemerintahan negara dan masyarakat masakini. 


Setiap generasi berhadapan dengan suasana yang berlainan, maka kerana itulah 
banyak hukum dan adab untuk masyarakat tidak boleh bersifat statik pada setiap 
masa. Lantaran itu jugalah, al-Qur'an hanya mempunyai hukum akhlak, hak dan 
larangan yang abadi yang tidak terikat dengan sesuatu masa yang tertentu (timeless) 
serta mempunyai aplikasi sejagat. 


Ia adalah perlembagaan yang mengandungi asas untuk manusia berurusan 
dengan kehidupan. Kesemua yang diluar al-Qur'an terikat dengan masa dan perlu di 
tafsirkan semula oleh setiap generasi bagi menyesuaikan dengan keadaan dan 
suasana kontemporari mereka. Hal ini merupakan Sunnah yang sebenar, perjalanan 
dan adab yang ditinggalkan oleh Nabi; iaitu pengislahan dan pembangunan 
masyarakat yang berterusan. 


Maha suci Allah yang telah menurunkan al-Furgan (al-Qur'an) (penentu kebaikan 
dan keburukan) kepada hamba-Nya, agar dia menjadi pemberi peringatan kepada 
seluruh alam. (25:11 


Pengembaraan di benua Arab dan Islam 

Dengan pengembaraan yang meluas ke seluruh dunia Islam, minat beliau terhadap 
Islam semakin mendalam. Untuk memahami bagaimana umat Islam dapat 
membangkitkan semula diri mereka; Asad mengambil pendekatan karekteristik: 
beliau berusaha untuk menyelami dan memahami sumber utama Islam, iaitu al- 
Qur'an. 

Bermula dengan kajian yang intensif dalam bahasa Arab klasik, pada masa yang 
sama beliau hidup bersama orang Arab badwi dari semenanjung tengah dan timur 
tanah Arab yang mana pertuturan dan bahasa mereka tetap kekal tanpa sebarang 
perubahan sejak zaman Nabi Muhammad ketika mana al-Qur'an sedang 
diwahyukan. 


Hal ini memberikan kefahaman kepada beliau akan makna sebenar dan semantik 
bahasa al-Qur'an yang tidak diketahui oleh mana-mana orang Barat dan hal ini juga 
membolehkan beliau kemudiannya menterjemahkan al-Qur'an ke dalam bahasa 
Inggeris iaitu The Message of the Qur'an yang bermula puluhan tahun kemudian pada 
tahun 1960. Bersama komentarnya, The Message tidak mempunyai sebarang 
tandingan dalam menyampaikan makna dan semangat kitab suci tersebut kepada 
para pembaca yang bukan berbangsa Arab. 


Dalam pengkajian beliau mengenai al-Qur'an, Asad mendapati bahawa kejatuhan 
umat Islam bukanlah disebabkan oleh kekurangan yang ada dalam sistem Islam 
tetapi kegagalan umat Islam itu sendiri untuk menghidupkannya. Bukan umat Islam 
yang menjadikan Islam itu hebat, tetapi Islam itu sendirilah yang membuatkan umat 
Islam itu hebat. 


Namun apabila kepercayaan dan aqidah mereka menjadi adat kebiasaan dan 
berhenti daripada menjadi program dalam kehidupan, yang sepatutnya senantiasa 
dikejar sebagai matlamat, dorongan kreativiti yang menjadi asas ketamadunan 
menjadi lesu dan beransur-ansur hilang kemudiannya bertukar kepada kemalasan, 
kemandulan dan kemerosotan kebudayaan. 


Daripada detik itulah, kebangkitan umat Islam menjadi matlamat Muhammad 
Asad dalam kehidupan. Beliau mengembara jauh dalam ertikata pengembaraan yang 
sebenarnya, berbincang dengan raja-raja, pemimpin-pemimpin dan orang 
kebanyakan “diantara padang pasir Libya dan pergunungan Pamir, diantara selat 
Bosporus hingga ke laut Arab,” dan mula menulis segala idea-ideanya ke atas 
lembaran kertas. 


Islam at the Crossroads, diterbitkan pada 1934, masih menakjubkan pembaca 
kontemporari dengan analisisnya tentang kejatuhan umat Islam dan preskripsi 
beraninya untuk menanam keyakinan jatidiri kepada dunia Islam yang menderita 
akibat daripada serangan teknologi Barat. 


XXX RISALAH AL-QUR’AN 


Perjalanan ke India 


Asad terus mengembara dan meneroka semenanjung tanah Arab dari bahagian utara 
ke selatan sehingga pada tahun 1932, debu-debu India menggantikan udara segar 
padang pasir tanah Arab. 


Semasa di India, beliau menghabiskan usahanya dalam menterjemah dan 
menghuraikan Sahih al-Bukhari dalam Bahasa Inggeris, suatu tugas yang belum 
pernah dilakukan oleh mana-mana sarjana Islam pada ketika itu. Sepertimana yang 
dinyatakan sendiri oleh Muhammad Asad, idea tentang menghuraikan Sahih Bukhari 
itu telah tersemat di jiwanya ketika beliau berada di Madinah selama enam tahun, 
mempelajari ilmu berkaitan “ulum al-hadith. 


Sahih al-Bukhari keseluruhannya sempat diterjemahkan dan disyarahkan oleh 
Asad. Penerbitan pertamanya bermula pada tahun 1935 dan jilid pertama yang 
mengandungi lima bahagian sempat diterbitkan sebelum Perang Dunia Kedua 
meletus. Kelima bahagian itu sepatutnya dituruti oleh tiga puluh lima bahagian lagi 
yang telahpun diterjemah dan disyarahkan. Namun hajatnya tergendala akibat 
perang tersebut. 


Ketika Perang Dunia ke-2 tercetus, Asad yang berada di India di masa itu 
bersahabat dengan Muhammad Iqbal, yang mencetuskan ide pemisahan Pakistan. 
Iqbal memujuk Asad agar meninggalkan rancangannya untuk mengembara ke utara 
Turkistan, negeri Cina dan Indonesia sebaliknya “membantu menyedia dan 
menjelaskan premis intelektualisme bagi masa depan negara Islam”. 


Tetapi, Asad berada di bawah tahanan Inggeris di India pada akhir Perang Dunia. 
Apabila berakhir perang, Asad berhasrat meneruskan usahanya menerbitkan Sahih al- 
Bukhari yang tergendala. Telah ditakdirkan, tercetus pula kekacauan antara kaum 
pada ketika itu yang mengakibatkan terbentuknya negara Pakistan. Sejak perang 
berakhir, Asad menetap di daerah Punjab. Namun rusuhan yang berlaku pada ketika 
itu telah memusnahkan segala terjemahan dan huraian Sahih al-Bukhari yang telah 
beliau siapkan. 


Menurut Asad beliau melihat dengan matanya sendiri bagaimana helaian-helaian 
manuskripnya terapung di atas aliran Sungai Ravi di celah helaian kitab-kitab Arab 
yang dikoyak bersama tinggalan perpustakaannya. Demikianlah kesudahannya 
kepada usaha lebih sepuluh tahun dalam menyiapkan manuskrip tersebut. 


Namun Asad tidak berputus asa. Beliau mendapat keazaman baru bahawa segala 
usahanya tersebut tidak akan hilang begitu sahaja tetapi merupakan persediaan 
baginya dalam suatu usaha yang lebih agung iaitu menterjemah dan menghuraikan 
al-Qur'an di dalam Bahasa Inggeris berdasarkan prinsip bahawa pintu ijtihad tidak 
akan dan tidak pernah tertutup kepada daya pencarian intelek manusia. 

Negara Islam Menurut Asad 


Apabila Pakistan diasaskan pada tahun 1947, Asad telah dilantik sebagai pegawai di 
bawah Setiausaha Negara untuk Hal-Hal Timur Dekat dan menjadi wakil tetap 
kerajaan Pakistan di Pertubuhan Bangsa-Bangsa Bersatu di New York pada tahun 
1952. Di sinilah beliau bertemu dengan isteri beliau yang ke-empat, Pola Hamida, 
daripada Boston, yang amat berlainan daripada isteri Arabnya, Munira, yang beliau 
kahwini selama lebih dua-puluh tahun itu. Asad mengahwini Pola Hamida pada 
tahun yang sama, setelah berpisah daripada Munira, dan isterinya ini akan kekal 
bersamanya selama empat puluh tahun berikutnya sehingga ke akhir hayatnya. Di 
sini juga beliau mula menulis buku yang tiada tandingannya iaitu The Road to Mecca 
(1954), yang menceritakan bahagian awal kehidupannya, termasuklah perubahan hati 
beliau kepada Islam pada tahun 1926. 


Setelah dua tahun di New York, Asad mengembara lagi sebelum kembali ke 
Pakistan pada tahun 1955. Tetapi, jiwa yang tidak pernah merasa puas telah mamacu 
beliau lagi bersama isterinya, bermula di Geneva dituruti Maghribi, kemudian ke 
Tangiers di mana beliau menetap selama sembilan-belas tahun. Seterusnya pada 
tahun 1982, Asad berhijrah ke Sintra, di pinggir Lisbon, Portugal, dan akhirnya ke 
Mijas di Sepanyol. 


Di dalam bukunya Principles of State and Government in Islam yang diterbitkan 
pada tahun 1961, Asad menggariskan dalam terma yang jelas asas-asas negara Islam 
berdasarkan arahan al-Qur’an dan Hadith Rasūlullāh. 


Ringkasnya, dua perkara asas yang jelas dalam sesebuah Negara Islam adalah 
pertamanya, kedaulatan yang hakiki merupakan haq Allah (de facto), manusia pula 
hanyalah instrumen Allah di atas mukabumi (de jure). Keduanya, umat Islam perlu 
menjalankan segala urusan kenegaraan berdasarkan prinsip musyawarah atau dalam 
terma moden apa yang di sebut sebagai demokrasi. 


Melalui rangka ini, Asad menunjukkan bahawa Negara Islam mempunyai 
keanjalan untuk menerima sifat-sifat sistem demokrasi berparlimen dan 
pemerintahan berasaskan undang-undang yang adil (rule of law), sepertimana ia 
boleh mencontohi institusi berpresiden Amerika dan Mahkamah Agung, selama 
mana ia berprinsipkan ‘adl dan ihsan. 


The Message of the Qur’an 


Asad mula merenung dan berfikir untuk suatu projek agung dalam menterjemahkan 
al-Qur'an ke dalam bahasa Inggeris semasa di Geneva. Pada tahun 1960, Asad 
memulakan hasratnya. 


Jilid pertama The Message of the Qur'an diterbitkan pada tahun 1964. la merupakan 
terjemahan dan tafsiran hingga ke Surah at-Taubah. 

Keseluruhan Tafsir The Message of the Qur'ān di terbitkan pada tahun 1980. Asad 
berhasrat hanya untuk mendedikasikan dua tahun untuk melengkapkan terjemahan 
dan tafsir al-Qur'an tersebut tetapi akhirnya memakan masa selama tujuh-belas 
tahun. Ia telah dipuji sebagai salah satu terjemahan al-Qur’an yang terbaik, kalaupun 
tidak yang paling unggul, ke dalam bahasa Inggeris. 


Tafsir The Message of the Qur'an didedikasikan kepada “mereka yang berfikir” (for 
people who think). Sepertimana yang telah dijelaskan oleh Asad dalam penerangannya 
terhadap ayat 31-33 dari Sūrah al-Baqarah bahawa melalui kemampuan manusia 
untuk berfikir secara konseptual, maka dengannya, status manusia adalah lebih 
tinggi martabatnya daripada para Malaikat. “Dan Dia mengajarkan kepada Adam nama- 
nama (ism) seluruhnya” [2:31] 


” 


Dan ayat seterusnya menunjukkan disebabkan ilmu untuk mengetahui “ism 
(nama) yang diberikan oleh Allah, manusia adalah, dalam beberapa segi, lebih tinggi 
darjat kedudukannya daripada Malaikat. “Ism” atau “Nama” adalah ekspresi simbolik 
kepada keupayaan untuk menghurai serta mendefinasikan makna dan konsep, kuasa 
untuk mena'akul pemikiran yang hanya mampu dilakukan oleh manusia dan 
dengannya, dalam bahasa al-Our'an, manusia mampu untuk menjadi Khalifah Allah 
di bumi ini. 

Maka tidak ada sebarang kebaikan dengan hanya bertaglid buta: dan al-Qur'an 
itu, seperti yang kita akan sebutkan kemudian melarang tindakan yang sedemikian: 


Dan janganlah kamu mengikuti apa yang kamu tidak mempunyai pengetahuan 
tentangnya... [17:36] 


Sebaliknya, setiap orang yang beriman disuruh supaya menggunakan agal, 
mengejar ilmu dalam ertikata yang seluas-luasnya, dan memperolehi kemampuan 
untuk membuat penilaian dalam perkara yang berhubung dengan moral mahupun 
keagamaan. 


Ayat ini menerangkan lagi, pertanggungjawaban pada Hari Akhirat adalah 
kepada individu: kita akan ditanya tentang apa yang kita telah lakukan, bukan siapa 
yang kita ikuti. Oleh kerana itu, para pengikut harus melihat bukan hanya kepada 
rumusan yang telah dibuat ratusan tahun dahulu, tetapi menggarap agal pemikiran 
yang kritis kepunyaan mereka sendiri. 


Umat Islam adalah diwajibkan untuk memahami Agama mereka sebaik yang 
mungkin berdasarkan kemampuan akal yang diberikan Allah sebelum mencari 
sebarang bantuan untuk meluaskan kefahaman mereka. Kepada Muhammad 
Asad, setiap umat Islam sepatutnya mampu berkata “al-Qur'an telah di 
wahyukan kepada diriku”. 


Liku-liku Akhir Hayatnya 

Pada tahun 1987, Asad menerbitkan This Law of Ours and Other Essays, yang 
merupakan koleksi artikelnya tentang pemikiran politik dan aliran keagamaan umat 
Islam yang beliau tulis saban tahun tetapi tidak di terbitkan. Beliau kekal aktif dari 
segi intelektual sehingga ke akhir hayatnya. Beliau juga tidak pernah meninggalkan 
kehidupan yang penuh dengan pengembaraan dan penghijrahan, bergerak dari timur 
ke barat, utara ke selatan, menghabiskan selama sembilan-belas tahun di Tangier, 
Maghribi, sebelum berpindah ke Mijas, Andalusia salah satu daerah di Sepanyol. 


Leopold Weiss dilahirkan pada 2 July 1900. Muhammad Asad meninggal dunia 
pada 20 July 1992. Beliau dikebumikan di tanah perkuburan Islam Granada, 
Andalusia. 


Muhammad Asad telah berdiri dengan kekuatan sendiri diantara umat Islam 
kontemporari kerana keistimewaan persepsi dan sumbangannya kepada Islam. 
Dengan penguasaan beliau dalam bahasa Inggeris, ilmu beliau dalam Kitab Injil dan 
sumber-sumber Injil, juga sejarah dan ketamadunan bangsa Yahudi, Asad telah 
mencapai kejayaan yang lebih besar dalam menyampaikan kepada pembaca Islam 
dan bukan Islam intipati ajaran Islam dalam sejarah dan konteks yang kekal abadi 
serta tidak terikat pada mana-mana zaman. 


Tetapi disebalik perkataan-perkataan dan buku-bukuan, Asad ingin melihat 
tubuh Islam yang hidup dan berkembang dalam dunia moden ini. Walaupun cemas 
dengan keadaan sedih umat Islam dan agenda mereka yang kalut, beliau kekal 
optimis hingga ke akhir hayatnya bahawa generasi baru umat Islam akan bangkit dan 
melaksanakan impian beliau menjadi realiti. 


Beliau ingin, terutamanya, melaburkan harapan yang tinggi kepada para pemuda 
Islam untuk idealisme, kemampuan dan keinginan untuk berfikir dan berhujah. Asad 
merupakan suara hati kepada umat Islam yang berfikir. Dan inilah Tafsir beliau yang 
amat bijaksana itu yang akan kita baca dan telaah. 


Dato’ Dr Ahmad Farouk Musa adalah Pengasas dan Direktur di Islamic Renaissance 
Front, sebuah badan pemikir yang mengupayakan reformasi dalam pemikiran umat 
Islam. 

Prakata 


BACALAH dengan nama Tuhanmu, yang telah menciptakan — 
Menciptakan manusia daripada sel germinal !* 
Bacalah — Sesungguhnya Tuhanmu Maha Pemurah 
Yang telah mengajar [manusia] menggunakan pena — 
Mengajar manusta apa yang tidak diketahuinya 


D engan pembukaan ayat-ayat terawal daripada surah ke sembilan puluh enam 
ini—yang menghimbau asal kejadian insan dan kerendahan akar biologinya, 

mengetuk pintu dhamir dan inteleknya—bermulalah, seawal abad ketujuh 
Masihi, penurunan wahyu al-Qur'an kepada Nabi Muhammad, yang direncanakan 
berlangsung selama dua puluh tiga tahun tempoh kerasulan dan diakhiri, sejurus 
sebelum kewafatan Baginda, dengan ayat 281 daripada surah kedua: 


Dan ingatlah pada Hari di mana kamu akan dikembalikan kepada Allah, di mana 
setiap jiwa akan disempurnakan balasan daripada apa yang diusahakannya, dan tiada 
seorang yang akan dizalimi. 


Antara ayat-ayat pertama dan yang terakhir ini (pertama dan terakhir menurut 
urutan wahyu)' tersingkap kebesaran sebuah kitab yang, lebih daripada sekadar 
fenomena biasa yang kita ketahui, telah memberikan kesan yang cukup nyata kepada 
peribadi agama, budaya dan politik dunia. Tiada suatu kitab suci di dunia yang 
mempunyai pengaruh yang jelas sepertinya terhadap kehidupan manusia yang 
pertama kali mendengar risalahnya dan, melalui mereka dan generasi selepasnya, 
terhadap seluruh haluan dan arah peradaban. 


Ia telah menggemparkan tanah Arab, dan menyatukan bangsa dan umat yang 
lahir daripada percakaran dan pertembungan kabilah yang keras; dan dalam 
beberapa dekad, berhasil menyebarkan faham dan pandangannya yang menerobos 
jauh melewati wilayah dan sempadan Arab dan membentuk sebuah masyarakat 


* Rujuk Surah [96] Al ‘Alaq, ms 65. 
1 Perlu diingat, bahawa dalam usaha pengumpulan dan pembukuannya, al-Qur'an telah 
disusun berdasarkan pengertian dan keperluan mesejnya secara umum, tanpa menurut tertib 
surah dan ayat yang diturunkan mengikut kronologi asalnya. 

berideologi yang pertama dalam sejarah manusia; dengan menekankan kekuatan 
ilmu dan kesedaran agliah, ia menjana semangat intelektual yang tinggi di kalangan 
penganutnya, memupuk kemahuan keras dan kebebasan berfikir, dan mencetuskan 
kehebatan dalam pencapaian intelektual dan penemuan saintifik yang mengagumkan 
yang berhasil mengangkat peradaban dan memperkasa tamadun dan budayanya; 
dan kebudayaan yang dipandu oleh semangat al-Qur’an itu telah mempengaruhi 
dengan pelbagai cara pemikiran dan pandangan masyarakat Eropah di zaman 
pertengahan dan mencetuskan gelombang kebangkitan yang membangunkan 
tamadun dan mencerah kebudayaan Barat di era Renaissance, dan dalam perjalanan 
masa telah berperanan melahirkan apa yang disifatkan sebagai “era saintifik”: zaman 
yang kita tempuhi sekarang. 


Semua ini, pada analisis akhirnya, telah dibawa oleh risalah al-Qur’an: dan ia 
dibawa dengan perantaraan manusia yang diilhamkannya petunjuk dan diberikan 
asas dan landasan untuk menilai dan memperhalusi seluruh adab dan etika dan 
digariskan rangka kegiatan duniawinya: kerana, tidak pernah sebuah kitab—tidak 
terkecuali kitab Bible — yang dihadam oleh sebegitu banyak umat dengan keghairahan 
dan penghormatan yang berbeza dizahirkan kepadanya; dan tidak pernah sebuah 
kitab dihadapkan kepada begitu ramai manusia, dan dalam zaman yang begitu 
panjang, suatu kesamaan pada rangkuman jawapan dari pertanyaan, “Bagaimana 
harus saya usahakan untuk mencapai kebaikan dalam kehidupan di dunia dan 
kedamaian dalam kehidupan akan datang?” 


Betapa kerap pun individu Muslim yang salah dalam menanggapi jawapan ini, 
dan betapa ramai pun di kalangan mereka yang meninggalkan inti pesanannya, 
namun hakikat dan kebenarannya tetap kekal bahawa pada setiap yang beriman dan 
percaya dengannya, kekal yakin bahawa al-Qur'an merupakan lambang manifestasi 
terbesar akan rahmat Allah kepada manusia, yang menzahirkan kebijaksanaan 
tertinggi dan pengucapan terindah: ringkasnya, Kalam Allah yang sebenar. 


Pendirian orang Islam terhadap al-Qur'an ini agak mengelirukan, pada 
hukumnya, daripada kacamata Barat yang mendekatinya melalui terjemahan- 
terjemahan yang tersedia. Sementara orang-orang beriman, berupaya menghadam 
dan memahami al-Qur'an dalam bahasa Arab, menatapi keindahannya, lain halnya 
dengan pembaca bukan Muslim yang sering mendakwa melihat sesuatu yang 
“kasar”; lantas segala keunikan al-Qur'an dan hubungannya dengan dimensi 
manusiawi hampir ghaib daripada pandangannya dan sekaligus menganggapnya tak 
lain seperti apa, yang dipaparkan dalam karya-karya Orientalis Eropah dan Amerika, 
yang sering menggambarkannya sebagai “kecelaruan dan percanggahan 
pernyataan”;” dan manakala ayat yang, kepada orang Islam, adalah suatu ekspresi 


2 Justeru, misalnya, kritikan Barat terhadap al-Qur'an sering mendakwa “percanggahan” pada 
ayat-ayat ketuhanan — selalunya dalam satu frasa yang sama — dalam “Dia”, “Tuhan”, “Kami” 
atau “Aku”, dengan pertukaran yang sama pada panggilan daripada “KepunyaanNya” 

daripada kebijaksanaan tertinggi, namun seringkali berbunyi “mendatar” dan “tidak 
meransangkan” pada pandangan Barat. 


Namun begitu, tiada suatu kritikan yang dilempar pada al-Qur'an, yang dapat 
menolak kenyataan, bahawa ia, sesungguhnya, telah menyediakan sumber inspirasi 
teragung — dalam kedua-dua maksud keagamaan dan budaya daripada istilah ini— 
kepada berjuta umat yang, dalam jumlah mereka, telah memberikan sumbangan 
terbesar kepada pengetahuan manusia, ketinggian tamadun dan kemajuan sosial. 
Bagaimana percanggahan ini dapat dileraikan? 


Perkara ini tidak dapat dihurai dengan hujah yang lazim, yang sedia diterima 
oleh ramai penganut Islam moden, bahawa al-Qur'an telah “disalah tafsir” oleh 
penterjemah Barat. Kerana, walaupun tidak dapat dinafikan bahawa dalam 
terjemahan yang sedia ada dalam kebanyakan bahasa-bahasa utama Eropah terdapat 
karya yang mengilhamkan pandangan jelek dan prejudis dan— terutamanya di masa- 
masa terawal—oleh pengaruh mubaligh Kristian yang tiada petunjuk, namun tidak 
diragukan bahawa sebahagian terjemahan ini lahir daripada kesungguhan sarjana 
yang, tidak dipengaruhi oleh mana-mana kecenderungan, yang seikhlasnya 
menyusun, mengemuka dan menyampaikan maksudnya daripada bahasa Arab asli 
ke bahasa-bahasa Eropah tersebut; tambahan pula, terdapat terjemahan moden 
daripada sarjana Muslim yang, cukup telus dengan semangat Islam, dan tidak boleh 
sama sekali dianggap “ralat dalam menyampaikan” apa, yang pada mereka, adalah 
makna sebenar daripada wahyu suci. 


Namun, tiada satu pun daripada terjemahan ini—sama ada diusahakan oleh 
orang Islam atau bukan Islam—yang sejauh ini mampu mendekatkan al-Qur’an 
kepada pintu hati dan dhamir mereka yang dibesarkan dalam suasana keagamaan 
dan gelanggang fikrah yang berlainan dan mengilhamkan sesuatu, meskipun kecil, 
daripada keluasan hikmah dan kebijaksanaannya. 


Dalam beberapa segi ini mungkin disebabkan oleh sikap buruk secara sedar atau 
tidak menaruh prasangka jahat terhadap Islam kesan daripada pengaruh budaya dan 
fahaman Barat sejak perang salib— suatu tradisi yang menguasai pemikiran dan 
naluri mereka yang telah meninggalkan kesannya dalam pendirian dan pandangan 
terhadap setiap perkara yang berlabelkan Islam, yang tidak terbatas pada orang 


kepada “Kepunyaan Kami” atau “KepunyaanKu”, atau dari “MilikNya” kepada “Milik 
Kami” atau “MilikKu”. Mereka seolah-olah tidak sedar akan kenyataan bahawa pertukaran 
ini bukan suatu kebetulan, dan bukan seperti yang seseorang cuba gambarkan sebagai 
“kebebasan puisi”, tetapi sesungguhnya secara sedar: sebagai wadah pertuturan yang 
bermaksud untuk menzahirkan kenyataan bahawa Tuhan bukan “seorang manusia” dan 
tidak, dengan itu, dihadkan dengan penyebutan kata nama yang diaplikasi pada benda yang 
terbatas. 

awam di “Barat” malah, dengan maksud yang lebih halus, di kalangan intelektual 
dan sarjana Barat yang melakukan kajian secara objektif. 


Namun faktor psikologi ini tidak sepenuhnya dapat menjelaskan kekurangan 
yang nyata daripada sudut penghargaan Barat terhadap al-Qur’an, dan ini meskipun 
dalam keghairahan dan kesungguhan mereka untuk mengkaji setiap aspek yang 
berkait dengan dunia Islam. Adalah mungkin bahawa di antara sebab kurangnya 
penghargaan ini adalah berpunca daripada pendekatan al-Qur’an sendiri yang agak 
berbeza daripada semua kitab suci: kerana penekanannya pada aqal sebagai asas 
kepercayaan dan aqidah dan juga penegasannya tentang kesepaduan ruh dan jasad 
(dengan itu, termasuk lingkungan sosial) dalam kehidupan insaniah: jaringan yang 
tidak terpisah antara amalan dan perlakuan insan seharian, bagaimana pun 
“duniawinya”, dengan kehidupan ruhani dan akhiratnya. 


Ketiadaan pembahagian yang jelas antara medan “fizikal” dan ”ruhani” telah 
menyumbangkan kesukaran kepada manusia yang lahir dalam tradisi agama lain, 
dengan kepercayaan mereka pada unsur “ghaib” sebagai inti pengalaman agama 
yang benar, untuk menghargai pendekatan agliah yang dipelopori al-Qur’an terhadap 
setiap persoalan agama. 


Justeru, perkaitan yang kukuh antara ajaran ruhani dengan amalan hukum 
membingungkan pembaca Barat, yang terbiasa mengaitkan “pengalaman agama” 
dengan kuasa ghaib yang di luar kefahaman aqal, manakala bertembung dengan 
hujah al-Qur'an yang mendakwa membawa petunjuk tidak hanya untuk kebaikan di 
akhirat tetapi juga untuk kehidupan yang baik—rohani, fizikal dan sosial— yang 
diperoleh di dunia. 


Ringkasnya, masyarakat Barat tidak bersedia menerima pandangan al-Qur'an 
bahawa semua kehidupan, yang dicipta Tuhan, adalah satu kesatuan, dan semua 
masalah yang berkait dengan kehidupan jasmani dan minda, jantina dan ekonomi, 
hak individu dan sosial adalah berkait rapat dengan harapan yang dapat manusia 
realisasikan dalam kehidupannya setelah mati. 


Hal ini, menurut pandangan saya, merupakan salah satu sebab yang mengarah 
pada pandangan negatif, kegagalan masyarakat Barat untuk memahami kandungan 
al-Qur'an dan risalahnya. Tetapi di sana terdapat juga sebab lain — dan mungkin lebih 
muktamad — daripada kenyataan bahawa al-Qur'an setakat ini belum dapat diterjemah 
dalam bahasa Eropah dengan cara yang boleh memberikan kefahaman menyeluruh 
tentangnya. 


Apabila kita melihat senarai panjang terjemahan al-Qur'an— bermula daripada 
terjemahan Latin di Zaman Pertengahan hingga ke abad ini dalam hampir semua 
bahasa Eropah—kita dapati satu persamaan di kalangan para penterjemah, baik 
Islam atau bukan Islam: semuanya —terdiri — daripada kalangan yang mempelajari 
bahasa Arab daripada saluran akademik: iaitu, dengan buku. 

Tidak seorang di kalangan mereka, bagaimana hebat kekuatan intelektualnya, 
yang mampu menguasai dialek Arab sebagai seorang yang kenal akar bahasanya, 
menghadam lenggok dan menghalusi frasanya, cekap menangkap hujah dan 
mengemukakan respons, dan berupaya mendengar sekaligus mencerap maksud yang 
melatari alunan ritmanya dan menyelami ungkapan daripada simbolik ayatnya. 


Kerana, perkataan dan ayat dalam sesebuah bahasa— mana-mana bahasa—tidak 
lain melambangkan simbol bahasa yang disepakati, dan tanpa disedari, telah 
dipersetujui secara konvensional oleh mereka yang mengungkapkan persepsi dan 
pandangannya melalui bahasa tersebut. Melainkan penterjemah mampu 
mengeluarkan semula maksud simbolik yang terkandung dalam bahasa tersebut — 
iaitu, melainkan dia mendengar sendiri “nyanyian” bahasa dalam telinganya dan 
peribadi bahasa itu sejelasnya—maka terjemahannya hanya mampu menzahirkan 
maksud luaran daripada inti bahasa yang disampaikan, dan akan hilang, dalam skala 
besar atau kecil, realitinya yang sebenar: dan semakin besar dan mendalam 
maksudnya, semakin jauh tersasar terjemahan tersebut daripada memberikan 
maknanya yang asal. 


Tidak diragukan, sebahagian penterjemah al-Our'an yang karyanya mendapat 
tempat di dunia Barat boleh dianggap sebagai sarjana unggul yang berupaya 
menguasai tatabahasa Arab dan mencapai pengetahuan tinggi dalam sastera Arab, 
tetapi penguasaan nahu dan pemahaman sastera ini tidak dapat, dalam hal 
terjemahan bahasa Arab (terutamanya bahasa Arab yang diguna pakai dalam al- 
Qur’an) secara mutlak membawa penterjemah bebas menggarap inti dan realiti 
bahasa tersebut yang hanya dapat diperoleh dengan menyelami kehidupan bersama 
dan di dalam komuniti tersebut. 


Bahasa Arab berakar daripada pengucapan Semitik: malah, ia merupakan satu- 
satunya bahasa Semitik yang kekal subur selama beribu tahun, dan ia satu-satunya 
bahasa yang terus segar dan utuh tanpa sebarang perubahan sejak empat belas kurun 
yang lalu. Dua faktor ini sangat berkait dengan masalah yang kita bahaskan. Kerana 
setiap bahasa adalah lambang daripada simbol pengucapan kabilahnya yang 
menggambarkan budaya dan nilai kehidupannya yang tersendiri dalam 
menyampaikan pandangan tentang sesuatu realiti, maka jelas bahawa bahasa Arab — 
bahasa Semitik yang kekal tidak berubah dalam kurun yang panjang — harus berbeza 
luas daripada tiap sesuatu yang biasa dikenal oleh masyarakat Barat. 


Perbezaan idiom Arab daripada mana-mana idiom Eropah bukan sekadar kerana 
bentuk sintaks (penyusunan kata-kata dan frasa) dan cara dalam menyampai dan 
meluahkan idea; tidak juga khusus oleh hal yang sedia maklum, daripada kelenturan 
yang ketara dalam tatabahasa Arab yang lahir daripada kekhususan kata kerja 
“dasarnya dan pelbagai bentuk kata terbitan yang boleh dihasilkan dari kata dasar 
ini, bukan juga oleh kekayaan luar biasa perbendaharaan Arab: sebaliknya ia adalah 
perbezaan ruh dan nilai-hidup. 


xl RISALAH AL-QUR’AN 


Dan manakala bahasa Arab yang digunapakai dalam al-Qur’an adalah bahasa 
yang mencapai kemuncaknya di tanah Arab empat belas abad yang lalu, maka untuk 
menggarap kefahaman dan ruhnya yang sebenar, seseorang harus berupaya merasa 
dan mendengar bahasa ini sepertimana masyarakat Arab telah merasa dan 
mendengarnya sewaktu al-Qur’an diturunkan, dan memahami pengertian yang 
diberikan oleh mereka terhadap maksud yang simbolik daripada pernyataannya. 


Kita umat Islam percaya bahawa al-Qur’an adalah kalam Allah, diwahyukan 
kepada Nabi Muhammad dengan perantaraan bahasa yang dipertuturkan manusia. 
Ia adalah bahasa pertuturan semenanjung Arab: bahasa kaum yang dianugerahkan 
kecekapan dan kefahaman yang tajam yang dicurahkan dalam kehidupan luas di 
gurun yang terbentang pada generasinya, bahasa kaum yang imej di mindanya, 
sentiasa mengalir tanpa usaha daripada satu rangkuman pada rangkuman lain, 
menyaingi satu satu sama dalam ekspresi eliptik yang mencakup — sebagaimana ia, 
yang “difahami sendiri” — daripada paduan dan jalinan pemikiran yang membentuk 
ide yang ingin mereka fahami dan luahkan. 


Ekspresi eliptik ini (disebut ijaz oleh ahli filologi Arab) adalah ciri yang berkait 
dengan idiom Arab dan, dengan itu, merupakan bahasa al-Qur'an—yang mustahil 
difahami kaedah dan maknanya yang tersirat tanpa kemampuan dan daya untuk 
mengeluarkannya, secara instintif, dengan suatu yang menyamai ekspresi eliptik, 
rangkuman ide ini. 


Sekarang kemampuan ini diwarisi oleh intelektual Arab secara tak langsung, 
daripada proses penyerapan minda, sejak usia kecil: ketika ia belajar bertutur dengan 
betul, yang turut mewarnai dan mencorak fikirannya, dan, tanpa disedari telah 
berkembang dalam acuan persekitaran daripada mana bahasa Arab tersebut meraih 
bentuk dan cara ungkapannya yang khusus. 


Kemampuan ini, tidak didapati oleh kalangan bukan Arab yang hanya mengenali 
bahasa Arab setelah dewasa, hasil daripada kesedaran, iaitu, dengan belajar: kerana, 
apa yang diperolehnya cuma bahasa yang tersedia, struktur luaran yang terpisah 
daripada kualiti dan keunikan eliptik yang mengadun inti idiomatik Arab dan 
realitinya. 


Bagaimanapun, ini tidak bermakna orang bukan Arab tidak dapat memahami 
bahasa Arab dalam ruhnya yang sebenar: ia hanya bermaksud tidak lebih dan tidak 
kurang bahawa bahasa tersebut tidak mungkin dikuasai sepenuhnya melalui 
saluran akademik semata-mata, tetapi perlu, sebagai tambahan daripada 
penerokaan filologi, dicerap oleh rasa naluriah pada bahasa tersebut. Sekarang 
kenyataannya bahawa “rasa” tersebut tidak dapat dikecapi sekadar hanya berada 
dalam lingkungan masyarakat Arab moden di bandar. 


Walaupun ramai di kalangan mereka, khususnya golongan terpelajar, telah tanpa 
sedar menyerap inti dan ruh bahasa tersebut, namun sukar bagi mereka 

meluahkannya kepada orang luar—kerana suatu alasan mudah, bagaimana tinggi 
pun pelajaran bahasanya, tetapi percakapan harian mereka telah, melalui peredaran 
zaman dicemari, beransur musnah dan terpisah daripada lafaz Arab yang asli. 


Oleh itu, bagi mengecap semula keaslian “rasa” bahasa Arab, orang bukan Arab 
harus tinggal lama dan bergaul rapat dengan kabilah yang pertuturannya 
mencerminkan semangat asli daripada bahasa tersebut, yang mentalitinya serupa 
dengan kerangka fikir kabilah Arab yang hidup sewaktu bahasa Arab diadun dan 
dicorakkan intinya. Di zaman kita, orang-orang ini hanyalah masyarakat Badwi di 
semenanjung Arab, terutamanya yang menetap di kawasan Tengah dan Timur 
Jazirah Arab. 


Kerana, walaupun dialek mereka banyak yang berbeza daripada Arab klasik yang 
digunapakai dalam al-Qur'an, namun ia masih mengekalkan —sejauh ini—idiom 
yang dikenal di zaman Nabi dan telah mewarisi seluruh nilai dan ciri-cirinya yang 
intrinsik.* Dalam perkataan lain, kebiasaan mengenal lenggok pertuturan Arab 
Badawi di Tengah dan Timur Arab—dengan tambahan, tentunya, dengan 
pengetahuan akademik tentang bahasa Arab klasik — adalah satu-satunya cara bagi 
orang bukan Arab di zaman kita untuk mendapatkan kefahaman mendalam 
daripada enunsiasi bahasa Arab. Lantaran tiada seorang di kalangan sarjana yang 
telah menterjemah al-Qur'an ke bahasa Eropah memenuhi syarat ini, maka 
terjemahan mereka hanya kekal, jauh dan ralat, daripada mengisi makna dan 
semangatnya yang asli. 


KARYA yang saya persembahkan kepada pembaca ini adalah berasaskan kajian tulen 
sepanjang menyusuri kehidupan di semenanjung Arab. Ia adalah satu percubaan — 
mungkin percubaan pertama — untuk mengemukakan sepenuhnya, terjemahan yang 
benar-benar idiomatik disertakan dengan kupasan al-Qur'an ke dalam bahasa 
Eropah. 


Bagaimanapun, saya tidak mendakwa telah “menterjemah” al-Qur'an dengan 
maksud, seperti mana, karya Plato atau Shakespeare boleh diterjemah. Tidak seperti 
mana-mana buku, makna dan penzahiran bahasa dalam al-Qur'an membentuk satu 
kesatuan yang kukuh. Kedudukan setiap perkataan dalam ayat, ritma dan alunan 
frasanya dan binaan sintaksnya, di mana unsur metafora mengalir mengilhamkan 


3 Harus disedari bahawa kesan daripada perkembangan ekonomi moden, yang telah menukar 
secara radikal cara hidup masyarakat Badawi dan membawa mereka, melalui pengajian 
akademik di sekolah dan radio, hubungan langsung dengan kebudayaan Levantin (kaum 
Kristian Latin yang hidup di bawah pemerintahan Uthmaniyyah —pent.) di kota, yang 
memusnahkan kesucian bahasa mereka dengan cukup pantas dan mungkin akan terus pupus 
daripada menjadi pedoman yang segar bagi penuntut bahasa Arab. 


Xlii RISALAH AL-QUR’AN 


makna yang pragmatik, dengan penekanan pada unsur akustik yang tidak sekadar 
membawa makna retorik tetapi sebagai cara untuk menunjukkan kepada suatu yang 
tidak terungkap namun punyai idea yang jelas: bahawa semua ini membuktikan al- 
Qur'an, di akhirnya, cukup unik dan tidak mampu diterjemah —suatu fakta yang 
disepakati oleh para penterjemah terdahulu dan semua sarjana Arab. 


Meskipun mustahil untuk “menghasilkan semula” al-Qur'an dalam bahasa yang 
lain, namun mesejnya masih boleh disampaikan dan difahami oleh orang yang, 
seperti kebanyakan masyarakat Barat, tidak mengetahui bahasa Arab sama sekali 
atau—seperti kebanyakan orang Islam yang bukan Arab—tidak berupaya 
memahaminya tanpa dibantu. 


Untuk maksud ini, penterjemah harus bersandar sepanjang terjemahannya 
kepada pangkal bahasa yang dikenal sewaktu al-Qur'an diturunkan, dan harus 
sentiasa sedar bahawa sebahagian ungkapannya— terutamanya yang berkait dengan 
konsep abstrak —telah dalam kurun yang lama mengalami perubahan idea dalam 
kefahaman umat dan harus, dengan itu, tidak diterjemah dengan maknanya yang 
difahami di zaman moden. 


Sebagaimana dinyatakan oleh ulama’ besar Islam, Muhammad “Abduh, kadangkala 
sarjana ulung, yang punya kepakaran literal dalam tafsir al-Qur'an, turut ralat dalam hal 
ini; dan kesilapan mereka, ditambah dengan kelemahan penterjemah moden, telah 
membawa pada penyelewengan makna, dan kadangkala kekeliruan yang nyata, 
daripada ayat-ayat al-Our an yang disampaikan dalam bahasa Eropah. 


Perkara yang lain (dan tidak kurang pentingnya) yang mana penterjemah harus 
memahami sepenuhnya adalah persoalan ijāz al-Qur'an, keajaiban eliptik yang 
melangkaui kerangka-fikir dalam mengungkapkan ide yang muktamad seringkas 
dan sepadat mungkin dalam batas pertuturan manusia. Kaedah ijaz ini, sebagaimana 
telah saya jelaskan, amat unik, dan menjadi suatu aspek yang rapat dalam bahasa 
Arab, dan mencapai penyempurnaannya dalam al-Our'an. Untuk menyampaikan 
maksud al-Our'an ke dalam bahasa yang tidak menggunakan kaedah eliptik yang 
sama, yang hilang hubungan-fikirannya—iaitu, yang sengaja dilenyapkan — dalam 


1 Pembaca akan dapati banyak rujukan yang dibuat daripada pandangan Muhammad 'Abduh 
(1849-1905) di nota kaki. Pengaruh beliau dalam dunia moden Islam tidak mampu untuk 
dijelaskan sepenuhnya. Cukup untuk dinyatakan bahawa setiap aliran pemikiran Islam yang 
tumbuh di zaman moden adalah berakar daripada pengaruh yang bercambah daripada tradisi 
pemikiran dan idealisme beliau, secara langsung atau tidak. Tafsiran al-Qur'an yang 
direncana dan dirintis beliau telah terjejas dengan kewafatannya pada tahun 1905, dan 
diteruskan (namun sayangnya tidak dapat disempurnakan sepenuhnya) oleh murid beliau 
Rashid Rida berjudul Tafsir al-Manar, dan telah dimanfaatkan sepenuhnya oleh saya. Lihat 
juga Rashid Rida, Tarikh al-Ustadh al-Imam ash-Shaykh Muhammad “Abduh (Kaherah 1350-1367 
H.), sebuah biografi ulung tentang Imam Muhammad “Abduh yang pernah diterbitkan, dan 
juga C.C. Adams, Islam and Modernism in Egypt (London 1933). 

bahasa asli, maka penterjemah harus menambah keterangan dengan tanda kurungan; 
kerana, tanpanya, frasa Arab berkenaan akan musnah seluruh maknanya dan 
menjadi suatu pernyataan yang tak bererti. 


Tambahan lagi, seseorang harus waspada dalam menjelaskan, pada semua 
keadaan, istilah keagamaan yang digunakan dalam al-Qur'an, yang merupakan 
istilah khusus Islam setelah ia dibangunkan sebagai “institusi” yang lengkap dengan 
syari at, amalan dan hukum. Bagaimanapun kukuhnya “institusi” hukum ini dalam 
konteks perkembangan Islam, namun yang nyata al-Qur'an tidak dapat sepenuhnya 
difahami jika kita membacanya hanya berasaskan ideologi yang berkembang 
kemudian, tanpa memahami tujuan asas dan makna yang dipunyai—dan 
dimaksudkan sebagai ertinya—oleh mereka yang pertama kali mendengarnya 
daripada pengucapan Nabi sendiri. 


Misalnya, apabila Sahabat Baginda mendengar perkataan Islam dan Muslim, 
mereka memahaminya sebagai mencerminkan “penyerahan diri kepada Allah” dan 
“seseorang yang menyerahkan dirinya kepada Allah” tanpa membataskan istilah ini 
kepada mana-mana komuniti atau mazhab tertentu — contohnya, dalam surah 3: 67, 
di mana Nabi Ibrahim dinyatakan telah “menyerahkan dirinya kepada Allah” (kana 
musliman), atau dalam surah 3: 52, di mana para pengikut Nabi “Isa (berkata “Dan 
saksikanlah bahawa kami telah menyerahkan diri kepada Allah (bi-anna muslimun)”. 


Dalam bahasa Arab, maksud asli ini kekal utuh, dan tiada sarjana Arab yang 
tidak menyedari konotasi luas pada istilah ini. Malahan tidak, kerana di kalangan 
bukan Arab hari ini, baik yang beriman atau tidak: menurut mereka, Islam dan 
Muslim lazimnya membawa makna yang terhad, daripada sudut sejarah, dengan 
pengertian khusus yang terpakai secara ekslusif kepada pengikut ajaran Rasulullah. 


Sama juga, perkataan kufr (“menolak kebenaran”) dan kafir (“kalangan yang 
menolak kebenaran”) telah dinyatakan, dalam terjemahan konvensional, dengan 
makna “tidak percaya” dan “orang yang tidak beriman” atau “kafir”, yang mana, 
telah menghakis keluasan makna dan pengertiannya yang mendalam yang diberikan 
al-Qur'an pada istilah ini. 


Contoh lain, ialah dalam terjemahan tradisional pada perkataan kitab, sepertimana 
digunakan dalam al-Qur'an, sebagai “buku”: justeru, kerana sewaktu al-Qur'an 
diturunkan (dan kita tidak harus lupa bahawa proses ini berlangsung selama dua 
puluh tiga tahun), mereka yang mendengar bacaannya tidak menanggapinya sebagai 
“buku” —kerana al-Qur'an cuma dikumpulkan setelah berlalu beberapa dekad 
daripada kewafatan Nabi — bahkan, sesungguhnya ia merujuk pada akar kata nama 
kitab daripada kata kerja kataba (“dia menulis” atau, “dia mengeluarkan perintah”), 
yang membawa maksud sacara figuratif “catatan suci” atau “wahyu”. 


Makna yang sama dirujuk dalam al-Qur'an pada istilah ini tentang kitab-kitab 
suci yang terawal: kerana al-Qur'an sering menegaskan bahawa catatan suci 

terdahulu telah banyak tercemar dan diseleweng dalam jarak masa yang panjang, 
dan “kitab” suci yang masih ada kini tidak benar-benar mewakili wahyu asal yang 
diturunkan. Sehubungan dengan itu, terjemahan ahl al-kitab sebagai “masyarakat al- 
kitab” tidak begitu bermakna; menurut pandangan saya, kerana istilah ini sepatutnya 
diterjemah sebagai “pengikut wahyu terdahulu”. 


Ringkasnya, bagi memahami maksudnya dalam bahasa lain, risalah al-Qur'an 
harus disampaikan sebagai suatu perumusan, sedekat mungkin, daripada nilai yang 
dirasai oleh generasi Islam yang tidak dibebankan dengan gambaran dan konsep 
yang lahir dalam perkembangan Islam berikutnya; dan ini adalah landasan dan 
prinsip yang memandu saya sepanjang penulisan ini. 


Dengan pengecualian dua istilah, saya telah usahakan untuk memadankan setiap 
konsep al-Qur'an dengan ungkapan Inggeris secara tepat—usaha yang kadangkala 
memerlukan penggunaan ayat yang penuh untuk menyampaikan maksud daripada 
satu perkataan Arab. Dua pengecualian daripada hal ini adalah istilah al-Qur'an dan 
surah, kerana keduanya digunakan dalam bahasa Arab tidak lain untuk menerangkan 
nama bagi mashaf suci ini dan setiap pembahagian atau “segmen”nya,: dan tiada 
sebarang faedah jika dikemukakan “terjemahan” bagi kedua-dua istilah ini.” 


Selain daripada pertimbangan bahasa ini, saya telah cuba setulusnya untuk 
berpegang pada dua prinsip utama dalam penterjemahan. 


Pertama, al-Qur'an tidak harus dilihat sebagai kompilasi hukum dan dakwah 
secara terpisah tetapi adalah satu paduan dan rangkaian menyeluruh: iaitu, 
penjelasan akan kemurnian doktrin yang mana setiap ayat dan lafaz mempunyai 
hubungan rapat dengan ayat dan lafaz yang lain, semuanya menjelaskan dan 
menyempurnakan satu sama lain. Lantaran itu, maksudnya yang sebenar hanya 
boleh digarap jika kita menghubungkan setiap pernyataannya dengan apa yang 
dinyatakan di tempat lain, dan cuba menzahirkan idenya dengan kaedah 
perbandingan, mengaitkan hal yang khusus kepada yang umum dan pengertian 
zahir kepada maksud yang tersirat. 


Selama hukum ini diikuti sepenuhnya, kita akan menyedari bahawa al-Qur'an 
adalah — dalam ungkapan Muhammad “Abduh — “tafsirnya yang terbaik”. 


Kedua, tiada bahagian dalam al-Qur'an harus dilihat dari sudut pandangan 
sejarah semata-mata: iaitu semua rujukannya tentang peristiwa dan kejadian 


5 Daripada sudut etimologi, perkataan al-Qur'an lahir daripada kata kerja gara'a (“dia 
membaca” atau "mengucapkan”), dan harus difahami sebagai “bacaan [terbaik]”, manakala 
kata nama surah boleh dinyatakan sebagai “satu langkah (yang membawa pada langkah yang 
lain)” dan—secara figuratif—sebagai "keunggulan darjat” (cf. Lane IV, 1465). Harus 
diperhatikan, bahawa, kata nama qur’an yang tidak disertakan dengan artikel al, lazimnya 
membawa makna “bacaan” atau “wacana”, dan dapat diterjemahkan sepertinya. 

sejarah— baik dalam zaman Nabi dan zaman yang lebih awal— haruslah dianggap 
sebagai ilustrasi tentang kondisi manusia dan tidak berakhir dengannya. 


Oleh itu, pertimbangan sejarah mengenai sebab penurunan sesuatu ayat— suatu 
kajian yang sangat rapat, dan diraikan, oleh pentafsir klasik—haruslah tidak 
mengenepikan landasan dan makna asal ayat tersebut dan hubungannya dengan 
ajaran akhlak yang diseru dan dirumuskan oleh al-Qur'an. 


Bagi mengeluarkan, dengan seluruh daya dan keupayaan saya, pelbagai 
pengertian dalam mesej al-Qur'an, saya memandang wajar untuk disertakan 
beberapa nota penjelasan. Pemerhatian tertentu berhubung dengan pernyataan 
simbolik dalam al-Qur'an dan makna eskatologinya telah dirumuskan dalam 
Lampiran I yang dilampirkan di sudut akhir terjemahan ini. 


Dalam setiap nota dan lampiran saya telah cuba jelaskan mesej al-Qur'ān dan 
telah, pada akhirnya, merujuk pada karya-karya besar ahli filologi Arab dan ahli 
tafsir klasik. Jika, dalam keadaan tertentu, saya terpaksa mengambil pendekatan 
berbeza daripada interpretasi yang dikemukakan oleh pentafsir awal, maka pihak 
pembaca haruslah sedar bahawa keunikan al-Qur'ān berakar daripada keluasan 
jangkauannya yang mana lebih banyak pengetahuan dunia dan pengalaman sejarah 
yang didapati, lebih banyak makna, tanpa dijangka, yang dizahirkan dalam mushaf 
ini. 

Pemikir agung kita di zaman lampau telah menggarap permasalahan ini dengan 
cukup baik. Dalam membuat tafsiran, mereka mendekati al-Qur'an dengan kekuatan 
aqal: iaitu, mereka cuba menjelaskan maksud daripada setiap pernyataan al-Qur'an 
dengan kekuatan ilmu bahasa yang dimiliki dan pengajaran Nabi — yang disampaikan 
dalam sunnah Baginda — dan juga daripada khazanah ilmu yang terdapat di zaman 
mereka dan juga daripada pengalaman sejarah dan budaya yang mewarnai tamadun 
masyarakat waktu itu. 


Justeru, adalah lazim bahawa cara seorang pentafsir memahami sesuatu ayat atau 
ungkapan al-Qur'an adalah berbeza — dan kadangkala sangat jauh — daripada makna 
yang dinyatakan oleh seseorang pentafsir yang mendahuluinya. Dengan perkataan 
lain, interpretasinya sering bercanggah: tetapi mereka melakukan hal ini tanpa 
sebarang kekhilafan, kerana menyedari perbezaan relatif dalam keupayaan agliah 
insan, dan keikhlasan setiap pentafsir. Dan mereka cukup faham, dengan penegasan 
Nabi, “Perbezaan pendapat (ikhtilaf) di kalangan umatku adalah [kesan] daripada 
rahmat Tuhan (rahmah)” — yang jelas menunjukkan bahawa perbezaan pandangan 
adalah asas dalam semua kemajuan pemikiran manusia dan, dengan itu, pendorong 
terkuat yang menggerakkan manusia meneroka ilmu. 


Walaupun tiada seorang, daripada pentafsir klasik yang mendakwa telah 
mencapai maksud yang “akhir dan muktamad” dalam tafsirannya, namun tidak 
dinafikan bahawa tanpa usaha ulama’ besar yang lampau, tiada tafsiran moden — 

termasuk tafsiran saya — boleh diharapkan berhasil; dan dengan itu, walaupun dalam 
beberapa hal saya berbeza pandangan dengan tafsiran mereka, saya sangat terhutang 
budi pada kefahaman mereka yang telah merangsang dan membawa saya mencari 
kebenaran. 


Berhubung dengan kaedah terjemahan, saya sebolehnya mengelak daripada 
menggunakan istilah kuno yang tidak diperlukan, yang hanya akan menambah 
kekaburan akan makna al-Qur'an pada pembaca kontemporari. Di sebalik itu, saya 
tidak melihat sebarang keperluan untuk menterjemah lafaz al-Qur'an dengan idiom 
“moden” secara langsung, yang akan menyalahi ruh bahasa Arab yang asli dan 
membawa kesangsian pada mereka yang arif yang telahpun begitu biasa dengan 
kebesaran wahyu. Lantaran itu, saya tidak mendakwa telah mengeluarkan semula 
sesuatu yang tak tergambar daripada keindahan ritma dan retorik al-Qur'an. Tiada 
seorang yang telah berhasil mengecap keindahannya yang sebenar yang terfikir 
untuk membuat dakwaan sedemikian atau sekadar cuba membuatnya. 


Dan saya sepenuhnya sedar bahawa terjemahan saya tidak mampu untuk benar- 
benar “berlaku adil” kepada al-Qur'an dalam mengupas maksud yang terkandung di 
setiap perenggan ayatnya: kerana, 


Jika semua lautan menjadi tinta untuk mencatat kalam Tuhanku, pasti lautan itu 
akan kering sebelum habis kalam Tuhanku 


(Qur'an 18: 109). 


Sumber Rujukan 


itab ini ditulis berdasarkan naskhah Hafs ibn Sulaiman al-Asadi, sepertimana 

terdapat dalam edisi al-Qur’an “Royal Egyption”, yang dicetak pertama kali di 

Kaherah pada tahun 1337 H. dan dianggap oleh sarjana-sarjana Arab sebagai 
naskhah yang paling tepat antara naskhah-naskhah lain yang pernah diterbitkan. 


Dalam rujukan ayat-ayat al-Qur’an di nota kaki, nombor surah akan diikuti oleh 
kolon seterusnya nombor ayat: contohnya, 3:28 bermakna surah 3, ayat 28; sama juga, 
6:138-140 dan 142 bermakna surah 6, ayat 138-140 dan ayat 142. (Perlu diperhatikan 
bahawa dalam terjemahan, nombor ayat—berdasarkan edisi Kaherah—diletakkan 
dalam parentesis di permulaan ayat, dan tidak, seperti dalam teks Arab, di 
penghujungnya.) 


Berhubung dengan kitab-kitab yang disebutkan di bawah—dan dirujuk di nota 
kaki—oleh kerana ia telah dicetak dan diterbitkan dalam pelbagai edisi, maka tiada 
keperluan untuk menyebutkan edisi yang digunakan oleh penterjemah. Sementara 
bagi sesebuah karya yang dicetak secara berasingan atau yang mudah dikenal 
edisinya, tempat dan tarikh cetaknya telah direkodkan di bawah. 


Penjelasan dan huraian yang diberikan oleh pentafsir-pentafsir klasik yang 
dirujuk dalam nota kaki telah dikemukakan di bawah, kecuali dinyatakan sebaliknya, 
mengikut konteks ayat yang dibincangkan oleh setiap pentafsir. Rujukan kepada 
kamus adalah mengikut — kecuali dinyatakan sebaliknya — artikel akar dan kata dasar 
sesuatu istilah. 


Semua rujukan kepada Kitab Bible adalah berdasarkan versi teks Authorized King 
James Version. 


Abu Dawtd Abu Daud Sulayman al-Ash'ath (w. 275 H.), Kitab as-Sunan. 

Asas Mahmud ibn “Umar az-Zamakhshari (w. 538 HL Asas al- 
Balaghah. 

Baghawi Al-Husayn ibn Mas'ud al-Farra’ al-Baghawi (w. 516 H.), 


Ma'alim at-Tanzil. 


Baydawi “Abd Allah ibn “Umar al-Baydawi (w.685 atau 691 H.), Anwar 
at-Tanzil wa-Asrar at-Ta’wil. 


Bayhagi Abu Bakr Ahmad ibn al-Husayn al-Bayhagi (w. 458 H.), Kitab 
as-Sunan al-Kubra. 

Singkatan Kata 

d. Died (meninggal dunia) 

ed. Edition (edisi) 

